
PREFAŢĂ 


„Din poezia profană (lumească) încă să aleagă învățătorul câteva 
piese, potrivite, scurte şi cu melodii simple. Care piese anume ar putea însă 
să ocupe acest loc, mărturisesc că însumi nu ştiu, căci cercând cu deadinsul 
după astfel de cântece, n'am aflat mai nimica, ce să fi putut primi în Abece- 
dariu. La toată întâmplarea alegerea unor poezioare potrivite cu vârsta 
Abeţedariştilor atât în text, cât şi melodie, va fi anevoioasă.” 

„Cine mi-ar da un buchet de astfel de floricele, şi-ar câştiga, un merit 
mare pentru şcoală şi peste tot pentru cultura poporului”. 

Această notă din Manuducerea lui Zaliaria Boiu dela 1862 am găsit- 
o în „Istoria literaturei didactice româneşti” de D-l Dr. Onisifor Ghibu, la 
pag. 30. Vol. II. D-l Dr. Ghibu adaogă: „Nici până astăzi, după mai bine 
de-o jumătate de secol, nu stăm mult mai bine în privinţa aceasta!”. 

Lipsa aceasta, de poezii am simțit-o şi eu imediat ce am intrat în 
învățământul grădinii de copii, care are nevoe de mai multe poezii de cât 
clasele primare, şi anume de poezii mult mai uşoare. 

Scăpând de grija definitivatului, am început cercetarea de poezii. 
Grea muncă; poezii literare destule, nimic pentru micii copii. La Academie 
mi s'a răspuns: 

„N'avem poezii pentru micuţi”. 

Însă, după o căutare îndelungată, sânt mulțumită că am ajuns la 
frumoasa suma de 200 poezii. 

Mare mi-a fost mirarea văzând în abecedarele actuale, poezii, a căror 
origine nu o puteam afla. După cercetările mele le-am aflat în abecedarele 


transilvănene de prin anii 1862 - 1880. 

Astfel găsiiu în Abecedarul lui Zaharia Boiu (1862-1865): 

Trupul omenesc, — Vulpea şi rața, —Unde duce lenea, sau Greerele 
şi furnica. 

În cartea de Cetire de Zah. Boiu (1865): Visul copilei, — Școlarul şi 
pana după Hey; Duminica după Hey; Omul şi pasărea de Z. B.; Sfat bun, 
de Z. B.; după Rückert. În Abecedarul de I. Popescu (1879): Copilul 
călare, — Copilul şi Cartea, — La şcoală. La această poezie se găseşte în 
Revista „Grădina de copii” No. 1, 1 Sept 1906 muzica adaptată de I. G. 
Neamţu. Apoi: 

Soldatul călăreț, — Vaca fără vițel, — Veniţi fraţi, veniţi surori, — 
Pasărea şi oule. 

La noi găsesc, la 1874, în Abecedarul de Barbu Constantinescu, care 
are poezii grele de Donici şi Asachi, şi câteva poezii împrumutate din 
Transilvania ca: Copilul călare, — Copilul şi cartea, — Greerele şi 
furnica, aranjat de Donici, Păsărica,— Vulpea şi rața, — Omul şi pasărea. 

Toate Abecedarele, până în timpurile actuale, au repetat poeziile din 
Transilvania. 

Poeziile adunate au fost văzute, la tipar, de D-1 G. G. Bogdan-Duică, 
căruia îi mulțumesc pentru bunăvoința D-sale. Tot odată mai aduc 
mulțumiri D-lor Bibliotecari la Academie, d-nii Obedenaru şi Chebap, cari 
cu multă amabilitate mi-au dat desluşiri folositoare la căutarea operelor 


întrebuințate. 


S. D. 

RUGĂCIUNI 


Eu sânt mititel 


Eu sânt slab şi mititel 

Și cu sufletul curat: 
Doamne, 'ndură-Te spre el, 
Ține-mi-l nevinovat. 


Rugăciunea pruncilor 


Bun Părinte, Doamne sfinte, 
Te rugăm cu toți fierbinte: 
Fă-ne buni şi-ascultători 

Şi de carte iubitori. 


Ne-ajută, Doamne! 


Ne-ajută, Doamne, sănvăţăm 
Pe părinţi să-i bucurăm; 
Copii şi oameni buni să fim; 
Şi ţara noastră s'o iubim. 


Rugăciunea de dimineaţă 


Doamne, noaptea a trecut 
Şi noi linişte-am avut; 

Al Tău înger prea iubit 
Cu 'ngrijire ne-a păzit. 


Doamne, dă-ne ajutor 
Ca s'avem la lucru spor; 
Voile să-Ți împlinim, 
Fiii Tăi iubiţi să fim. 

Rugăciunea de seară 


S'a sfârşit ziua de azi: 
Fosta-au zori şi-au fost amiazi. 
Iată, seara ne-a sosit: 

Este timp de odihnit. 


Doamne, Tu m'ai ajutat 
Toată ziua de-am lucrat, 
Vino lângă pătişor 

Şi-mi fă somnul mai uşor! 


Rugăciunea la intrarea în şcoala 


Doamne, Doamne, ceresc tata, 
Noi pe tine te rugăm: 
Luminează-a noastră minte. 
Lucruri bune să 'nvăţăm. 


Că Tu eşti stăpânul lumii, 
Și al nostru Tată eşti, 

Şi pe toate cele bune 
Numai Tu le împlineşti. 


Rev. Albina, 1912—1913. 


Rugăciunea de seară către îngerul păzitor 


Înger, îngerelul meu 
Roagă-te lui Dumnezeu, 
Ca şi 'n noaptea care vine 
Să te lase lângă mine, 
Spre a mă scăpa de toate, 
Ce mi-ar face răutate! 
Înger bun, adoarme-mă 
Şi de rău păzeşte-mă! 
Iară mâine dimineaţă 
Mâ deşteaptă la viaţă! 
Înger, îngerelul meu, 
Roagă-te lui Dumnezeu 
Pentru sufleţelul meu! 


Abecedar V. Petri, 1886. Sibiu 

Rugăciuni înainte de şcoală 


Doanme sfinte şi 'ndurate 
Varsă-ţi marea bunătate 
Peste noi cei umiliți! 

În puteri ne întăreşte, 

De păcate ne păzeşte, 
Fă-ne, Doamne, fericiţi! 


După şcoală 


Cerescule Împărate, 

Fă ca cele învăţate 

Să rămâe întru noi! 

Să rodească cu sporire, 

Și să-Ţi fie spre mărire. — 
Apără-ne de nevoi! 


Abecedar, V. Petri, 1886, Sibiu 


Ruga copilului 


Ține, Doamne îndurate, 

Pe tata cu sănătate! 

Ține, Doamne, mult şi bine, 
Pe măicuţa lângă mine. 
Ține, Doamne, fericiți 

Pe iubiții mei părinți! 

Ca de mine să 'ngrijească, 
De cei rău să mă păzească. 


Abecedar, I. Bota, Transilvania 


Rugăciune 


Obosit de peste zi, 

Mă culc, spre-a mă odihni. 
Doamne sfinte, ochiul tău 
Fie-mi păzitorul meu! 
De-am făcut vre-un păcat, 
Fie-mi, Doamne, azi iertat. 

Doamne, vezi părinţii mei: 
Odihneşte-i şi pe ei! 

Și ori cui a obosit 

Dă-i somn bun şi liniştit. 


Doamne ţine-i fericiți 

Pe părinţii mei iubiţi: 

Să mă poată creşte bine, 

Să se bucure de mine. 
Amin! 


Rev. Grădina de copii 


Rugăciunea de seară 


Doamne, ziua s'a sfârşit, 
Noaptea iarăşi a venit. 
Peste zi ne-ai ajutat, 
De-am lucrat şi-am învăţat. 
Ajută-ne, Doamne sfinte, 
Şi de-acuma înainte, 

Zi de zi să tot sporim, 
Oameni de treabă să fim! 


Rugăciunea de dimineaţă 


Doamne, noaptea a trecut 
Şi noi linişte-am avut; 

Al tău înger prea iubit 

Cu 'ngrijire ne-a păzit. 
Ajută-ne, Doamne, iară, 
Să lucrăm până deseară; 
Voia ta s*o împlinim, 

Fiii tăi iubiţi să fim. Amin! 


Rugăciunea la eşirea din şcoală 


Dumnezeule 'ndurate, 

Pentru cele învăţate, 

Noi cu toţii-ţi mulțămim, 
Şi-al tău nume-l prea mârim. 

Ajută-ne, Doamne Sfinte, 

Şi de-acuma înainte, 

Mintea să ne-o luminăm, 

Tot ce-i bine să lucrăm. Amin. 


Rugăciune 


Doamne, tu ne-ai ajutat, 
De-am lucrat şi-am învăţat. 
Ne-ai dat minte şi putere 
De-am învăţat cu plăcere. 
Şi-al tău nume-l preamărim. 
Dă-ne, Bunule, putere. 

Să 'nvăţăm tot cu plăcere; 
Mintea să ne-o luminăm, 
Tot ce-i bine să lucrăm, 

Şi să facem pururea, 

Ce e sfântă voia Ta. Amin. 


Abec. Boeriu şi Codrea. Făgaraş 


Rugăciunea de seară 


Doamne, numai tu eşti Mare. 
Numai singur tu eşti Domn; 

Tu din cer păzeşte-Ţi, Doamne, 
Pe copiii tăi în somn. 


Pe părinţi Tu mi-i păzeşte 
De primejdii şi de rău, 
De necazuri îi fereşte, 
Apără-i cu braţul tău. 
Dă-le hrană şi putere, 
Sănătate şi noroc! 

Apără de peatră câmpul, 
Şi fereşte-ne de foc! 

PRIMĂVARA 


Floriile 


lată zile 'ncălzitoare 
După aspre vijelii! 
Vin Floriile cu soare, 
Şi soarele cu Florii. 


Primăvara 'ncântătoare 
Scoate iarbă pe câmpii; 
Vin Floriile cu soare, 
Şi soarele cu Florii. 


Lumea-i toată 'n sărbătoare 
Geru-i plin de ciocârlii. 
Vin Floriile cu soare 
Şi soarele cu Florii. 
V. Alecsandri 


Vine Primăvara 


Ger, zăpadă, tot s'a dus, 
Verde-i jos, senin e sus. 
Primăvara vine, vine! 
Peste tot frumos şi bine, 
Crângu-i plin de floricele, 
Vin cocori şi rândunele, 
Primăvara, a sosit, 

Florile au înflorit, 

Pomii toţi au înverzit, 
Lunca s'a înveselit. 


Primăvara 


Primăvara a sosit, 

Şi câmpia a 'nverzit. 

Hai! eu mare bucurie 

Să jucăm mingea 'n câmpie! 


Păsărelele din sbor 
Ciripesc cu vocea lor. 
Să cântăm şi noi ca ele, 
Ale noastre cântecele! 

Cântecul lui Mai 


Bolta-i plină de lumină! 
Câmpu 'nnoată, în lumină 
Văi şi dealuri înfloresc. 
Printre frunze înverzite, 
Păsărele fericite 

Cântă, sboară, ciripesc. 


Hai, copii, toţi împreună; 
Hai la câmp, cu voe bună, 
Printre flori să alergăm; 
Şi pe iarbă 'n desfătare, 
Intinzând o horă mare, 
Să jucăm şi să cântăm. 
Carte de Cetire Inv. asociați 


Cucul 


Cucu! ... Cucul! ... 

Cucul cântă tot mereu! 
Crivăţul acuma tace. 

larno! fugi, lasă-ne 'n pace 
Cântă, cucule, mereu! 

Cum tu cânţi, nouă ne place. 


Cucu! ... Cucu! ... 

Cucul cântă tot mereu! 
Azi aşa şi mâine iară! 
Toată ziua, până 'n seară; 
Cântă, cucule, mereu, 
C’am şi dat în primăvară! 


Cucu! ... Cucul... 
Cucul cântă tot mereu! 
Uite, câmpul înverzeşte: 
Lumea, toată 'nveseleşte; 
Cântă, cucule mereu, 
Ziua-i caldă! Ziua creşte! 
Abecedar Borgovan 

A venit April cu soare, 

Pomii toţi sunt numai floare 
Şi miros. 

În grădina 'mbălsămată, 

Doi sticleţi, oare ce cată? 

Fulgi adună, paie strâng, 

De-şi fac cuibul lor în crâng. 

Păsărele, fiți pe pace, 

N'am venit ea să pândesc, 

Să vă aflu cuibuşorul. 

După flori m'aduse dorul! 

Cântul vostru păsăresc 

Eu din suflet îl iubesc. 

Bibliot. Pedagogică 


Oiţa 


Printre iarbă creşte 
O mică viorea; 
Vesela oiţă 

Paşte 'n jur de ea. 


Se joacă prin iarbă 
Turma cea de oi, 
Când e primăvară; 
Tocmai ca şi noi. 


Bea oiţa apă rece din isvor 

Ș'apoi doarme 'n umbră, dulce şi uşor. 
Bucură-te, dragă mioriţa mea 

Când ţi-e vremea bună, căci mai e şi rea. 

Primăvara 
(Popular) 


Vara, vara, 
Primăvara! 
Primăvara, mama noastră, 
lea zăpada depe coastă, 
Sa răsară, floricele, 
Tămâioară, viorele, 
Să culeg cu chiticele 
Şi să dau măicuţii mele! 
V. Alecsandri 


Primăvara 


Câmpu-i verde şi prin crânguri 
Arborii au înflorit; 

Iar pe case cocostârcii 

Din lung drum au poposit. 


Linişte-i în sat; copiii 
Râd voioşi din cale-afară: 
Bucuria le-o aduce 
Timpul cald de primăvară. 
După George G. Ionescu 
(Almanachul ilustr. p. şcoală şi familie) 


Primăvara 


A trecut iarna geroasă, 
Câmpul, iată-l înverzit! 
Rândunica cea voioasă, 
La noi iarăşi a sosit. 
Dintr'o creangă 'n alta sboară 
Sturzul galbăn, aurit; 
Salutare primăvară, 
Timp frumos, bine-ai venit! 
G. Tăutu (1859) 

Primăvara 


Primăvară, primăvară, 
Vino iar la noi în ţară 
Fluturând din aripioare; 
Veniţi iute pe sub soare, 
Pe sub soare, pe sub stele, 
Drăgălaşe rândunele! 
Veniţi iar la casa noastră. 
Faceţi cuib lângă fereastră. 
Şi jucaţi-vă la soare, 
Fluturând din aripioare, 
Rândunele surioare! 
N. Vulovici 
Muzica în Cartea de cântece de S. Dimitriu 


Marş de Primăvară 


Hai! cu toţi, într'o unire, 

De-opotrivă să păşim! 

Daţi picioarelor pornire, 

La verdeață să ieşim! 

Iată, dulcea primăvară 

Străluceşte pe câmpii 

Şi ne chiamă 'n câmp, afară: 

Haideţi, haideţi, dragi copii! 

Haideţi, haideţi, dragi copii! 
Anton Pann 

VARA 


Secetă şi ploaie 


Vară, vara şi iar vară! 
Cât e de ferbinte-afară! 
Florile se vestejesc, 
Spicele îngălbenesc. 


Dar acum un nor s'arată. 
Nor dorit de lumea toată; 
Ploaia cade 'ncetişor; 
Dar dumnezeesc din nor. 


Ține minte, dragul meu, 
Ce trimite Dumnezeu: 
El e bun şi-aduce norul; 
El a toate-Ţiitorul. 
Carte de Citire Învăţătorii Asociaţi 


Cireşele 


Colo sus pe coastă, 
În grădina noastră, 
E un pom frumos, 
Nalt şi rămuros. 
Iar pe rămurele 
Multe roşioare, 
Toate dulcişoare; 
Haideţi să culegem, 
Din ele s'alegem 
Mândre cireşele, 
Roşii, frumuşele, 
Să prânzim cu ele. 

Săltăm de bucurie, 
Căci vara a sosit 

Şi florile 'n câmpie 
Frumos au înflorit 


Tra la la la 
Tra la la la 
Abecedar, Borgovan 
Muzica de Ghimpețeanu 
Rândunica 
Rândunică 
Tinerică, 
Mai rămâi în Bucureşti 
Fără frică, 
Mititică, 


Căci e vară unde eşti. 
Foae p. minte, inimă şi literatură 
1851 


Piţigoiul 


„Simţii vară, 
Simţii vară”, 
Cântă în sălci un piţigoi, 
De răsună cel zăvoi,; 
Lui nu-i pasă de nevoi. 
Apă bea dela isvor; 
Hrana şi-o culege 'n sbor, 
Şi-i tot sprinten şi voios 
Pe timp rău, pe timp frumos; 
Şi-i tot sprinten şi vioi 
Şi pe soare şi pe ploi. 
Drăgălaş e tuturor, 
Ca şi-un prunc ascultător. 
I. I. Onu 

Vara 


Verde-i crângul şi umbros, 
Plin e câmpul de miros, 
Arde soarele de foc! 

Iarba, grânele se coc. 


Despre sat s'arată 'n zori 
Cârduri de secerători 

Şi cosaşi voioşi, sglobii, 
Cu flori mândre 'n pălării. 


Cei ce 'n cale-i văd le spun: 
„Doamne-ajută!” „Noroc bun!” 
I. I. Onu 


TOAMNA 


Zile de toamnă 


Ieri vedeam pe luncă flori, 
Mândri fluturi sburători, 
Şi vedeam sburând albine; 
Ieri era şi cald şi bine. 


Azi e frig şi noii şi vânt, 
Frunzele cad la pământ, 
Florile stau supărate, 
Vestejesc de brumă toate. 


Ieri era frumos pe-afară, 
Ca 'ntr'o caldă zi de vară; 
Azi e iarnă pe pământ, 
Vremea-i rea şi bate vânt. 
G. Coşbuc 


Toamna 


Mândră-i toamna; şi bogată 
În legume; ş'apoi iată: 

Are fructe câte vrei 

Și must bun de strugurei. 


So 
v 
op] 


d 
PPR e AN e SIN o 
les = 


Biblioteca Judeţeană „loan N. Roman” Constanţa 


Vremea-i rece, dar frumoasă. 
Dimineaţa bruma-i groasă. 
lar pământul cel udat 

Este bun de semănat. 


Hai şi noi la câmp afară, 
Să legăm un smeu de sfoară; 
Și cât tata va ara, 
Smeul nostru va sbura. 
Sevasta Dimitriu 


Toamna 


Slab luceşte soarele, 
Plecat-au cocoarele, 
S'au dus rândunelele, 
Mute-'s păsărelele. 


Noaptea-i rece, cade bruma; 
Muncitorul strânge-acuma 
Ce-a vrut Dumnezeu să-'i deie; 
Iar copiii 'nalţă smeie. 

I. I. Onu 


IARNA 


Iarna pe uliţă 


A început de ieri să cadă 

Câte-un fulg. Acum a stat, 

Norii s'au mai resfirat 

Spre apus; dar stau grămadă 
Peste sat. 


Nu e soare, dar e bine. 

Şi pe râu e numai fum. 

Vântu-i liniştit acum; 

Dar năvalnic vuet vine 
De pe drum. 

Sunt copii; cu multe sănii, 
De pe coastă vin ţipând, 
Şi se 'mping şi sar răzând, 
Prin zăpadă fac mătănii 
Vrând nevrând. 
Abecedar, N. Nicolaescu şi Teodosiu 


Iarna 


Iarnă, să te duci cu bine! 
Primăvara: vine, vine: 

Râde inima din mine, 

Că văd flori, gândaci, albine. 
Iarnă, să te duci cu bine! 


Iarnă, fugi şi te ascunde! 
Vai de tine că n'ai unde. 
Auzi cucul? Ce-ţi răspunde? 
Iarnă, fugi, dacă ai unde; 
Du-te în munţi şi te ascunde. 
Cartea de Cetire Învățătorii asociaţi 


Decembrie 


Iarna nu mai lasă, 
La câmp, pe nici unul; 
Ce bine e 'n casă, 
Aşteptând Crăciunul. 
Carte de Cetire Ionescu Gion 


Şăniuşul 


La întrecere, copiii 

Pe zăpadă par'că sbor; 
Câte doi şi trei în sănii, 
Cu obraji ca de bujor. 


Coasta-1 repede şi pârtea 
Par'că-i sticlă până jos, 

Lunecuş, în nici o iarnă. 
N'a mai fost aşa frumos. 

- ŢI s'a dus căciula, frate! 
Strigă Vlad răzând de Stan, 
Şi cârmeşte cu mândrie 
Sania-i de „Căpitan”. 


- Vezi, nu te sui pe mine! 

- Ţine bine cârma! — Hai! 

Uite’n şanţ ... Vai! Cum se duce, 
A căzut bietul Mihai. 


Cârma este lucru mare 
Şi e foarte greu s'o ţii, 
Zice Radu care’n vale 
Ajunse cel dintâi. 
C. Manolache 
Rev. Amicul Tinerimei, 1904 


Păsărica în timpul iernei 


Iarna ninge şi îngheaţă 
Iarna ninge şi îngheaţă, 
Frigul creşte tot mereu, 
Nu mai zice cântul său. 
Când afară viscoleşte, 
Ea s'ascunde tremurând 
Într'un dos, - unde găseşte — 
Nu ca vara ciripind, 
Ci sburlită şi "ntristată. 
Flămândă ca vai de ea, 
Pela drum mâncare-şi cată 
Sărmănica păsărea. 
Dumnezeu care-a făcut-o 
Pe dânsa caşi pe noi 
O nutreşte şi-o 'ncălzeşte; 
El o scapă de nevoi. 

I. Creangă 


Crăciunul copiilor 
Dragi copii din ţara asta, 
Vă miraţi voi cum se poate, 


Moş Crăciun, din cer de-acolo, 
Să le ştie toate, toate. 

Uite cum — Vă spune Badea... 
Iarna'n noapte, pe zăpadă, 

El trimete câte-un înger 

La fereastră, să vă vadă .... 


Îngerii se uită 'n casă 

Văd şi spun — iar Moşul are 
Colo 'n cer, la el în tindă, 

Pe genunchi o carte mare. 


Cu condei de-argint el scrie 
Ce copil şi ce purtare .... 
Și d'acolo ştie Moşul 
Că-i şiret el lucru mare. 
O. Goga 


Moş Ajunul 


A bătut la uşa noastră 

Până 'n ziuă Moş Ajunul, 
Să ne-aducă veste nouă 
Cum că mâine, e Crăciunul. 
Am tras repede zăvorul 
Dela uşa din pridvor 

Şi intrând unchiaşu 'n casă 
Ne-a urat: „Noroc şi spor”! 


A nins vremea peste moşul, 
Şi-i e barba de zăpadă, 

Ca omătul ce s'aşterne 

În troene prin ogradă. 

lar pe umeri, deopotrivă, 

Cu povara cea de ani, 
Întru*un sac cu daruii poartă 
Jucării şi gologani. 


Lângă vatră ni s'aşează 

Şi cu drag ne povesteşte 
Basmul sfânt al Celui care 
Toata lumea cârmueşte, 
Basmul naşterii slăvite 

A copilului Christos, 

Care lumii răsărit-a 

Soare nou şi luminos. 

Apoi moşul ne sărută 
Şi ne 'mparte gologani, 
Iar copiii, roată 'n juru-i, 
Îi urează: la mulţi ani! 
Şi se duce moş Ajunul 
Cel cu barba, de zăpadă, 
Revărsând belşug şi daruri 
Din ogradă în ogradă. 
T. Duţescu-Duţu 
Rampa Ilustrată. 25 Dec. 1915 


Crăciunul 


Copii frumoşi, copii iubiţi, 
Cântaţi mai veseli şi zâmbiţi 
Crăciunul vine! 
Și-aduce mândre jucării 

Şi nuci şi mere aurii 
Pentru copii! 


Copii cuminţi, copii frumoşi 
Primiţi pe Moş Crăciun voioşi, 

Crăciunul vine! 
Și-aduce mândre jucării 
Şi nuci şi mere aurii 

Pentru copii! 

Rev. Luceafărul, 1904 
L. Dauş 


Moş Crăciun 


Copii! veniţi toţi lângă mine! 
Aşa! ... Staţi toți acuma bine... 
Priviţi la pomul ăst frumos, 
Că-i plin de sus şi până jos. 


În el sunt jucării de toate, 
Păpuşi cu rochi bine croite, 
Paiaţi vioi ce sar pe spate 
Şi îngeri cu plete aurite. 

Care din voi a fost cuminte 
Şi-a ascultat pe-al său părinte, 
Va avea dreptul ca să aleagă, 
Ce jucărie-i va fi mai dragă. 


La anul când voiu veni iară 
Și mi s'o spune c'aţi ascultat 
Vă voiu da altă jucărioară, 
Mult mai frumoasă de cum v'am dat. 
Gazeta Săteanului, 1894 
Gr. M. 


Bradul de Crăciun 


Bradul nostru a sosit. 
Dar el nu-i împodibit. 


Acum îl împodobeşte 
Mama noastră, şi-l găteşte. 


ÎL găteşte cu făclii 
Şi cu lanţuri de hârtii. 


Şi eu poame aurite 
Şi cu jucării iubite. 
Bradule, ce drag ne eşti, 


Când Crăciunu 'nveseleşti! 


Uită-ţi muntele şi valea, 
Ca să nu te-apuce jalea! 
Şi rămâi, să te 'ngrijim 
Noi, copii, cari te iubim! 


Săniuţa 
Neaua peste tot s'a pus. 
A venit iarna, drăguţa. 


Hai, băeți, pe deal în sus, 
Să ne dăm eu sănuiţa! 

Câte unul, câte doi, 
Ne suim în sănioară; 
Fără cai şi fără boi, 
Săniuţa fuge, sboară. 


Toţi sunt rumeni pe obraz, 
Mulţi scoboară şi mulți sue; 
Unii râd, fac mare haz, 
Alţii s'aleg cu — cucuie. 
I. I. Onu 


În timpul iernei 


În casă stau acum 
Copiii strânşi din drum; 
Afară viscoleşte, 
Zăpada 'naltă creşte. 


Și mama stă cu noi! 

Noi facem tărăboi 

Cu jucării de lemn 

Și ’n marş pornim la semn. 


Iar dac'a înserat 

Și mama ne-a culcat 
Vorbind cu bunătate, 
Tot pieptul ni se bate. 


Cu ochii ei cei mari 
Priveşte pe ştrengari, 
Şi 'n vesela-i privire 
E multă fericire. 


S. Dimitriu, Conducătoare 
Muzica în colecţia S. Dimitriu 


Iarna 


S’a ’noptat 
Şi peste sat 
Liniştea se lasă. 

Foc pe vatră. 
Câinii latră 
Pe la orice casă. 


Şi iar ninge; 
Vântul plânge 
Pe ulite 'n sat. 


Viscoleşte; 
Frigul creşte; 
Totul e 'mgheţat. 
C. Dacian 
Muzica în colecţia S. Dimitriu 


Iarna 


Iarna-i un vestit dulgher 
Că ea poate, când voeşte, 
Peste râuri pod să puie, 
Fără lemn şi fără cuie, 
Fără nici mi pic de fier. 
Şi găteşte, aşa deodată, 
Pod întreg dintr'o bucată. 


larna-i meşter iscusit, 
Că pe deal şi pe câmpie 
Țese-o pânză minunată. 
Fără iţe, fără spală. 
Fără fir de tort urzit, 

Şi din drăgălaşa-i pânză 
Dă şi vântului să vânză. 


larna-i grădinar, când vrea. 
Pune albe flori pe geamuri, 
Fără frunze şi cotoare, 
Fără dor să aibă soare. 
Numai cum le ştie ea. 
Mie-mi plac, că sunt de ghiaţă 
Dar când sufli, pier din faţă. 
Carte de Cetire Înv. asociaţi 


DI 
di 
op] 


ked 
[Lee 


Bibl 


ioteca Jud 


ețeană „loan N. Roman” Constanța 


INTUITIVE 


Timpurile anului 


I 
Primăvară: Ce frumos! 
Tot pământul o voios: 
Văi şi dealuri înverzesc; 
Pomii mândri înfloresc, 
Mieii saltă prin vâlcele, 
Vesel cântă păsărele. 
Copilaşi surâzători, 
Lăudaţi pe Domnul sfânt 
Ca trimis iar pe pământ 
Primăvara cea cu flori. 


II 
Vara timpu-i arzător; 
Este cald ca în cuptor. 
Domnul însă, după soare 
Dă şi ploi răcoritoare. 
La al soarelui viu foc 
Toate fructele se coc. 
Copilaşii 'n râu se scaldă. 
Ah! ce bun e Domnul sfânt 
Când din ceruri pe pământ 
Ne trimete vara caldă! 


III 
Toamna € de roade plină. 
Pomii crăcile-şi inclină 
Pân' aproape la pământ 
De 'ncărcaţi şi grei ce sunt. 
Dealuri şi câmpii răsună 
De cântări şi voe bună. 
Copilaşi, luaţi, gustaţi 
Fructele răcoritoare, 
Ce surâd l'al toamnei soare 
Şi pe Domnul lăudaţi. 


IV 
Iarna-i rece, friguroasă; 
Dar veşminte călduroase 
Îi dă Domnul omului, 

Dă. zăpadă câmpului, 
Lână groasă oilor, 
Pene păsărelelor, 
Să se apere de ger. 
Pentru mila sa cea mare, 
Dragi copii, fără ’ncetare, 
Lăudați pe cel din cer! 
Cartea de Cetire Înv. asociaţi 


Flori de ghiaţă 


Cine-a făcut oare 
Floare lângă floare 
Pe fereastra noastră, cine le-a făcut? 
Albe, frumuşele 
Peste noapte, ele. 
Spune-mi, mamă dragă, singure-au crescut? 
- Sunt de ghiaţă toate, 
Nici un om nu poate 
Să le răsădească, numai Dumnezeu. 
El le răsădeşte 
Singur el le creşte 
Singur el le create mari, drăguţul meu. 
Dumnezeu prea sfântul 
Vede tot pământul, 
Şi trimete 'n lume îngeri sburători 
Cum se face seară, 
Îngerii scoboară 
Şi ei pun de-afară, pe fereastră, flori. 
Cartea de Cetire Înv. asociaţi 


Pe câmpie 


Primăvara câmpul vesel 
Ah! frumos e de privit! 
Cât zăreşti în jur cu ochii 
Tot e verde şi 'nfîorit. 


După-o lungă preumblare 
Ce plăcut e să te-opreşti 

La umbră, pe iarbă, moale, 
Sub un pom să te-odihneşti. 

Şi apoi să mergi "nainte, 
Prin pădure, pe sub fagi, 
Răcorind cu ramuri fruntea. 
Culegând şi fiori şi fragi. 
Cartea de Cetire Înv. asocirtţi 


Fluturaşul 


- „Nu mă omorî, copile, 
Eu abia sânt de trei zile 
Şi alerg din flori în flori. 
E aşa de cald şi bine! 
Aş trăi. şi eu ca tine, 
Pentru ce să mă omori? 


Acum este primăvară; 

M'aş juca şi eu p'afară, 

Căci pe mine Dumnezeu 

M'a făcut cu aripioare, 

Ca s'alerg din floare 'n floare, 
Să mă joc, să râd mereu!”. 


„Uite aripele mele! 

Sunt atât de frumuşele, 
Par-că-i aur presărat. 

Și am haină de mătasă. 
Uite-o cât e de frumoasă, 
Ca o haină de 'mpărat!” 


Şi copilul ce-a zis oare? 
L'a lăsat din mâni să zboare, 
Şi-a zis: Joacă-te prin flori, 
Du-te fluturaş cu bine! 
Tu ca mine, eu ca tinc, 
S'alergăm ca frățiori. 
Carte de Cetire Ionescu Gion, 1901 


Pisoiul 
Un pisoiu cât portocala 


Se juca de-a alandala 
Cu o minge de hârtie 

Cu piciorul şi cu gura 

O prindea, o da de-a dura; 
O 'ntorcia şi o învârtia; 

Şi de loc nu obosia. 


Ce fac şoarecii 


- „Unde-i mâţa să ne vadă, 

Să-i dăm coada, să ni-o roadă”. — 
Mâţa-i dusă de acasă; 

Șoarecii joacă pe masă. 


Unde-i mâţa, ca să vadă, 
Cum a rămas casa pradă? 
Mâţa-i dusă din cămară, 
Şoarecii ies toţi afară. 


Pomişorul desfrunzit 


Pomişorule iubit, 

Tare ai îmbătrâni! 

Frunza ta frumoasă, verde 
Se usucă şi se perde; 

Iar a vântului suflare 

O aşterne pe cărare. 

Nu fii însă întristat, 

Că atâta te-ai schimbat. 
Căci mâhnirea-ţi - nu te teme, 
Nu va ţine multă vreme. 
Acum pari făr de viaţă, 
Dar la anul care vine, 
Iarăşi vei avea verdeață. 
Şi te-i bucura cu mine. 


Lunile anului 


Ianuarie 
Anul nou împarte 
La toţi câte-un dar, 
Darul cel mai rar 
Este: A şti carte. 

Februarie 
Nu mai e frig tare, 
Oile nasc miei. 
lată Februarie! 
lată ghiocei! 


Martie 
Câtră casă, seara, 
Trec semănătorii, 
S'au întors cocorii, 
Vine primăvara 


Aprilie 
A 'nviat natura. 
Christos a 'mviat! 
Leneşul băiat 
Lasă 'nvăţătura. 


Maiu 
Maiu! Ce vreme bună! 
Ce flori pe câmpii! 
Învăţaţi, copii! 
Mai aveţi o lună! 


Iunie 
Când Iunie vine, 
Lupţi, de-abia mai poţi: 
La examen, cine 
Ese 'ntâiu din toţi? 


Iulie 
Luna lui Cuptor! 
Soarele pripeşte; 
Cel ce-i silitor 
Acum s'odihneşte. 


August 
Aria e goală. 
Poamele se coc 
Destul atât joc! 
Vă gătiți de şcoală. 


Septembrie 
Toamna se iveşte. 

Frunza 'ngălbeneşte, 
Multe paseri sboară, 
Dela noi din ţară. 


Octombrie 
Ploaie, vânt, noroiu. 
S”a "ntristat natura. 
Dar învăţătura, 
N"aţi uitat-o voi? 


Noembrie 
Ninge, toate 'nghiaţă. 
Vai de cei săraci! 
Dumnezeu te 'nvaţă 
Bine să le faci. 


Decembrie 
Iarna nu mai lasă 
La câmp pe nici unul, 
Ce bine e n casă 
Aşteptând Crăciunul! 


Cercul vesel 


Cercule, la drum porneşte; 

Și frumos mi te 'nvârteşte! 
Nu te domoli de loc! 

Mergi ca vântul, mergi cu foc 
Sbârn! Sbârn! Sbârn! 


Clatină-te cât vei vrea! 
Dar ascultă de nuea, 

Că nueaua-i meşter mare: 
Bate bine, bate tare. 
Sbârn! Sbârn! Sbârn! 


Moara 


Lângă zăgaz, colo pe lac, 
S'aude tot mereu tic! tac! 

Şi zgomot, de să crezi că tună. 
Mulţime mare se adună 

Şi-i vezi pe toţi ducând povară. 

Tic! tac! tic! tac! 
Klip! Klap! Klip! Klap! 


Se 'ntorc roatele mereu 

Şi mână pietrele din greu: 
Curge faină şi mălaiu 
Doamne ce bine-i când le ai! 
Tic! tac! tic! tac! 

Klip! Klap! Klip! Klap! 


Copilul şi iepurile 


Tii! ghiduş ce-i Niculiţă! 
N'are-astâmpăr nici de loc. 
Tot la joc şi iar la joc! 
Uite-l iese pe portiţă, 
Ș'apoi fuga pe cărare, 
Că'n livadă-s flori şi fragi, 
Florile-i sunt tare dragi; 
Fragile-i plac, lucru mare! 
A văzut şi-un fluturaş 

Şi-l aleargă prin trifoi. 
Sare-acum şi-un iepuraş: 
Speriaţi ce-s amândoi! 


Pe câmpia verde 


Pe câmpia verde 

Şi 'n dumbrava verde, 

Și pe lunca verde, 

Ah! mult e frumos! 
Verde sus şi verde Jos: 
Doamne, cât e do frumos! 


Să vezi floricelele, 
S'auzi pasarelele, 

Și să vezi oiţele, 

Şi să vezi fetiţele, 

Cum aleargă pe răzoare, 
Să culeagă câte-o floare! 


Și s'auzi pe greeraşi; 
Și să vezi pe copilaşi, 

Cum aleargă, drăgălaşi 
După mândri fluturaşi! 
Sta-i joc bun de copii; 
Să alerge pe câmpii! 
Carte de Cetire /onescu Gion 


După fluture 
Fluturaş, vino lângă mine, 
Ah, ascultă-al meu cuvânt, 
Că şi eu sunt ca-şi tine, 
Singurică pe pământ. 


Tare-i sprinten şi frumos; 
Când pe sus e când pe jos! 


În zadar fugi pe 'mpre.jur; 

De-a te prinde, eu mă: jur; 

În zadar sbori aşa tare! 

Na, te-am prins! Ce bine-mi pare! 


Cismarul 


Iarna 'n ger şi prin zăpadă, 
Poţi umbla desculţ pe stradă? 
Şi pe unde sunt spini mulți 
Poţi să umbli tu descult? 


Vezi, cismarul e cuminte, 

El ne face 'ncâlțăminte, 

Face cisme moi şi tari, 

Largi şi strâmte, mici şi mari. 


Şi din ce-s făcute ele? 
Știm cu toţii că din piele. 
Când tu eşti încălţat bine, 
Nici nu simţi, că iarna vine. 
Carte de Cetire Înv. asociați 


Ferarul 


In fer roşu scos din foc, 
Dă ciocanul poc, poc, poc! 

Iese fum şi sar scântei: 
La fierar sar, dragii mei! 


Toată ziua ciocăneşte, 

Şi-i grea munca ce munceşte: 
Face pluguri, face grape, 
Coase, furci de fer şi sape. 


Ferarul de ne-ar lipsi, 

De noi cât de rău ar fi! 
Am tăia lemne 'n pădure? 
Dacă n'am avea secure? 


Caii el ni-i potcoveşte; 
Arme bune pregăteşte; 
Și cu armele apoi 
Merg vitejii ia războiu. 
Carte de Cetire Înv. asociaţi 


Zidarul 


Vezi zidarul cum zideşte? 

Cărămida el o ia 

Şi la loc o potriveşte; 

Şi tot pune, şi tot pune 

Și nu ştie câte-a pus. 

Până 'n vârf, la turn, se sue 

Şi zideşte-acolo sus. 

El ne face casă nouă, 

Ca să locuim în ea. 

Dacă n'am avea zidarul, 

Nici noi case n'am avea. 
Carte de Cetire Înv. asociați 


Deşteptarea florilor 


Iarna ninge. De ce oare 
Iarna nu vezi nici o floare? 
Ele, iarna, unde sunt? 
Dorm sărmanele 'n pământ. 
Şi zăpada le 'nveleşte, 

Pat frumos le pregăteşte 
Sgomotui nu le trezeşte! 

Dar apoi, spre primăvară, 
Ele îndată ies afară; 
Dumnezeu le desveleşte, 
Şi din somn el le trezeşte, 
Şi le zice: „Floricele! 
Vă treziţi, dragile mele”! 
Şi atunci ies afară ele. 
Carte de Cetire Înv. asociaţi 


Apa călătoare 


Forile zic gârlei reci: 
„Unde fugi? încotro pleci? 
Stai cu noi! nu ne lăsa!” 
Apa le răspunde-aşa: 
„Trebue s'alerg la vale, 
Până când în a mea cale 
Eu cu marea m'oiu uni. 
Dar din mare urc în nori; 
Iar d'acolo, scumpe flori, 
Jos, la voi, iar voiu veni”. 
Carte de Cetire Înv. asociați 


Dogarul 


Ce-aud eu sunând aici? 
Uite câţiva ucenici, 

Cu dogarul pe 'ntrecute, 
Bat un cerc de fer pe bute. 


Tăind scândura rotund 
D'intâi, fac al buţii fund, 
Pun apoi doagele toate 

Şi le strâng cu cercuri late. 


Ei bat cercul rotogol 
Și butoiul sună-a gol, 
Las să sune, să tot sune 
Căci într'însul vin voiu pune! 
Carte de Cetire Înv. Asociaţi 

Cum vorbesc animalele 


Mâţa zice: miau, miau, miau 
Nu găsesc brânză să iau. 


Cânele zice: ham, ham 
Carne aş mânca, dar n'am. 


Vaca zice: mu, mu, mu, 
Când îşi chiamă viţelu. 


Calul face: i-ha-ha: 
Pe livezi bună-i iarba. 


Oaia zice: me-he-hea 
Tunsu-m'au de lâna mea. 


Capra face: be-he-hea 
Ce frumoasă-i iada mea. 


Porcul face: Guic, Guic, Guic 
N'am mâncare nici un pic. 


Rața zice: mac, mac, mac 
Bine-i a'mota pe lac. 


Gâscă face: ghi-ga-ga 
M'aşi certa cu cineva. 


Puii zic: piupiu, piupi 
Daţi-ne pace, copil. 


Vântul 


Vântul morile 'nvârteşte, 
Ploile le-aduce 'n nori, 
Bucurând pe muncitori. 
El pământul ud sbiceşte, 
Mugurii îi desveleşte 
Şi deschide mândre flori. 
Vântule, să-mi faci un bine; 
Am un zmeu, tu iea-l cu tine, 
Şi-l înalţă sus în cer! 
Vântule, atâta-ţi cer! 

Biblot. Pedag. şi Liter. No. 1. 1909 

Oiţele 


Pe câmpia cea frumoasă 
Unde creşte iarba grasă, 
Pasc oiţele plăpânde, 

Drăgălaşe, bune, blânde. 


Mieluşeii dela stână 

Subt un pom umbros s'adună; 
Sar, aleargă, se întrec; 

Ca copiii îşi petrec. 


La isvor cu rece apă 

Vin oiţele, s'adapă 

Și se culcă împreună 

Pe sub pomul dela stână. 


Pasările vrednice 


Un vultur 

Dă grâu la ciur. 
Un cioroi şi-o Cioară 
Duc un sac la moară. 
Un Cocoş 

Toarnă 'n coş. 
Găina 

Strânge făina. 
Rândunica 

Dă eu lopâţica. 

O răţişoară 

Mătură prin moară. 
Răţoiul 

Strânge gunoiul. 
Două rândunele 
Adună surcele. 

Un boboc 

Suflă 'n foc. 

O barză şchioapă 
Aduce apa 

Două gâşte 

Fac găluşte. 

Două curci 

Torc din furci. 

Iar curcanul 
Mitocanul, 

Se plimbă prin casă 
Cu gândul la masă. 


Degetele, palma şi pumnul 


Degetul cel mare 
Merse la plimbare; 
Dar fiind cam gros, 
Iute-mi şezu jos. 


Cel arătător 
Fuse 'nsoţitor, 
EI s'a învoit 

De s'au odihnit. 


Iar cel mijlociu, 
Mai puţin sglobiu, 
Văzându-i pe jos, 
Haid la ei frumos. 


Dar şi cel ştrengar, 
Deget inelar, 

Pe cel mic luă 

La ele alergă. 


ȘI aşa cum stau 

Ele mi-şi ziceau: 

„Ce harnică-i palma”! 
Ne strânge de-a valma! 


De ne-o strânge tare, 
Cu putere mare, 
Sântem pumn vârtos, 
Batem sgomotos! 


FI. Cristea 


Elena Băjenaru 


Conducătoare Rev. Grădina de copii 

Micul plugar 


Soarele 'zori se iveşte. 

Plugul meu la câmp porneşte. 

Plugul face brazdă mare, 

Face brazdă mare, mare. 

Hăis bălane, pe răzoare! 
Hăis! Hăis! 

Hăis bălane, pe răzoare! 
Hăis, Hăis! 


Când va fi pe la gustare, 
Mi-or aduce de mâncare. 
Ştiu că mama va veni, 
Mama sprinten va veni. 
Ho, Joiene, stai aci! 

Ho, Ho. 
Ho Joiene stai aci! 

Ho, Ho! 

Al. Odobescu 
Abecedarul Borgovan-Odobescu 


La vie 


Veniţi de dimineaţă 

La vie să plecăm! 

Cu roua încă 'n față 
Mulţi struguri s'adunăm. 


Cosorul iea-l şi taie 
Din strugurei cât poţi; 
Aşază-i în butoaie 

Şi-i stoarce apoi în roți. 


Din ei o să ţâşnească 
Must dulce, tulburat, 
Ca să se limpezească 
Apoi în vin curat. 
Sevasta Dimitriu Conducătoare 

Mamă, eu te rog frumos — 
Ş'o să-mi spui, că tu eşti bună: 
Cum în doniţa cu apă 

Stă copila cea nebună ? 


Azi în doniţa cu apă 

Am văzut o fată, una 

Ca şi mine; şi zău, mamă, 
Cum râdeam, râdea nebuna. 


Eu râdeam mereu de dânsa, 
Ea de mine-a râs într'una 
Pân'am început a plânge — 
Şi ca mine-a plâns nebuna. 


Şi mi-a fost aşa de ciudă 
C'am vrut donita s'o stric: 
S'a vârsat atuncea apa — 
Dar n'a fost, mamă, nimic, 
Artur Stavri 


Zmeul 


Ura! zmeul meu frumos! 
Vântul bate furios, 

Tu în cer să mi-te 'naltți, 
Să-i întreci pe ceialalți. 


Ura! zmeul meu iubit! 

Tu să nu fii necăjit 

Şi să nu-mi rupi sfoara mea, 
Când te voiu smunci cu ea. 


Ura! zmeul jucător 

S'a 'ncurcat cu alte 'n sbor. 
Dar al meu e iscusit: 

El pe toate le-a 'ncâlcit! 


Bravo, zmeul,meu deştept! 
Eu îți scriu răvaş, c'aştept 
Să scobori acum cu bine, 
Că prea tremur pentru tine! 

Lăptarul 


Zinga, zinga. zinga! 
S'aud clopoței. 
Zinga, zinga, zinga! 
lată căluşeii. 


Căluşeii-s sprinteni; 
Par'că joacă 'n hamuri; 
Cu lăptarul nostru 
S'au oprit la geamuri. 


Sare 'n drum lăptarul. 
Doniţele-apucă. 

lar măicuţa-aleargă 
Laptele s'aducă! 


Apoi iarăşi pleacă 
Iute, căluşeii. 

Zinga, zinga — zinga 
S'aud clopoței. 


Bradul 


Pe munte creşte bradul. 

E verde şi frumos. 

El nu-şi schimbă verdeaţa 
Nici când e timp geros. 


În haina-i vecinic verde 
Păsări ciripesc. 

Cu ciucurii, săracii 

Fac foc şi se 'ncălzesc. 


Când vine Moş Crăciunul 
Şi 'n casă l-am adus, 
Atuncea el e vesel 
De haina ce i-am pus. 
Sevasta Dimitriu 
Muzica în colecţia S. Dimitriu 

Sămânţa 


Un grăunte de sămânță 
Este mic neînsemnat; 
Dar ţărani cu sârguinţă. 
ÎI aruncă 'n loc arat; 
Soarele îl încălzeşte, 
Ploaea caldă îl atinge 

Și îndată încolţeşte, 
Spărgând coaja, care-l strîage. 
El răsare din ţărână, 
Suge aer răcoros, 

Se desfată în lumină, 
Creşte repede, voios, 
Face foi şi înfloreşte; 
Dar când timpul i-a sosit, 
El se pune şi rodeşte; 
Pentru cine l'a 'mgrijit. 


Învăţaţi şi voi, copii, 
A 'nfiori şi a rodi. 
Abced. V. Petri, 1886, Sibiu 


Cântecul plugarului 


Soarele cât se iveşte, 
Plugul meu la câmp porneşte. 
Plugul face brazdă mare 
Hăis, bălane, pe răzoare! 

Hai, Hăi, Hăi. 


Când o fi pela gustare, 
Mi-or aduce de mâncare. 
Știu că mama Ta feai, — 
Ho, Joiene! stăi aci! 
Ho, Ho, Ho! 
Abecedar Borgovan 


Pe seară 
E 'n amurg. Si de pe ramuri 


Cade frunza legănată. 
La colibă stă pe prispă 

O femeie 'ngândurată. 


Lângă ea eu părul galben, 

O copilă ca o zână 

Schimbă dintr'un hârb în altul 
Firicele de ţărâna. 


Dar de-odată 'nalţă ochii, 
Lung se miră mititica, 
Şi privind mereu sub streşini: 
„Marnă, unde-i rândunica”? 
Zah. Bârsan 


Bradul 
(Popular) 


Bradule, brăduţ de jale, 
Ce te legeni aşa tare? 
— Dar cum nu m'oiu legăna, 
Dacă 'mi vine veste rea? 
Mie veste mi-a venit, 
Că acum s'au sfătuit 
Trei meşteri cu trei topoare 
Pe mine să mă doboare, 
Apoi să mă ciopârţească, 
Scânduri din min'să cioplească, 
Scânduri lungi 
În patru dungi, 

Şi reşiţe 

La căsuțe. 

(Colecţia Tocilescu) 


Vânătorul 


O, ce bucurie 
Simt în piept deodată. 
Când văd pe câmpie 
Că mi se arată: 
Căprioare fugătoare, 
Prepeliţe sburătoare, 
Păsărele cântătoare, 
Ce mă chem la vânătoare. 
V. Alecsanări 

Micşunele 


Ea se cheamă micşunea. 
Unii zic şi viorea 
Alţii zic şi toporaş 
Mult miroase drăgălaş. 
Abecedar Borgovan 


Murele 
(Popular) 


Frunză verde de mălure, 

M'a pălit dorul de mure; 

M'aşi duce la cea pădure, 

Să culeg vr'o doua mure; 

Dar vătaful murelor. 

Şade 'n dosul tufelor! 
(Familia 1881) 
V. Alecsandri 


Animalele curţii 


Cânele din lanţuri latră; 
Mâţa miaună la vatră. 
Vaca paşte şi mugeşte, 
Găina cotcodăceşte. 
Rândunica ciripeşte 
Şi cuibu-şi pregăteşte. 
Abec. N. leremicvici Dubău, Viena 1907 


Duminica 


Dumezeu a cuvântat: 
Şapte zile eu v'am dat. 
Şase zile să lucraţi, 
Traiul să vi-l câştigaţi; 
lar a şaptea-i ziua Mea, 
Sfântă voi o veţi ţinea! 


Dumnezeu ce-a cuvântat, 


De noi toţi va fi urmat. 
Abec. N. Ieremievici Dubău 

Simţurile 


Eu văd floarea înflorită, 
Văd pădurea înverzită. 
Aud graiul mamei mele 
Şi cântări de păsărele; 
Gust şi mierea şi pelinul, 
Știu ce gust are şi vinul, 
Iar când floarea se desface, 
O miros, că mult îmi place, 
Simt căldura şi răceala, 
Precum truda şi osteneala; 
Şi de nu pot să privesc, 
Pe 'ntunerec pipăese. 
Petri. Abec. N. leremievici Dubău 


Ochii 


Eu am doi ochi, care văd toate 
Și se 'ntorc în orice parte. 
Cu ei văd: pomi, tufe, flori, 
Cerul, stelele, colori; 
Dumnezeu ochii mi-a dat 
Ca să văd ce a creat. 
Abec. N. leremievici Dubău 


Ce fac eu ! 


În casă focul arde; 
Afară vântul bate, — 
Iară eu mă ţin de carte. 
Şi tot scriu şi tot citesc, 
Pe părinţi să 'nveselesc. 
Abec. N. leremievici Dubău, Viena 1907 


Din ce se fac lucrurile 
Masa e de lemn uscat; 
Pânza e de in curat. 


Botinele sunt de piele; 
De fier puşca şi oţele, 

Coardele sunt de mătasă; 
Cămaşa de pânză deasă. 
Din ceară e lumînarea; 
De aramă e căldarea. 
Mămăliga-i din faină 
Şi friptura de găină, 
De lut blide şi ulcele; 
Iar de sticlă păhărele. 
Abec. N. leremievici Dubău 


Tlenuța 
La fântână Ilenuţa 
Fuge de cu dimineaţă, 
Să se joace cu bobocii 
Ce stau cârd pe lângă rață. 
Ca să fie apă mare. 
Eleşteul scormoneşte. 
Să înnoate puişorii 
Pe care ea îi păzeşte. 
Și pe urmă, ca şi dânşii, 
Drăgălaşa Ilenuţa 
Toată ziua şade 'n apă 
Fericită că-i desculţă. 

Manolache 


Rev. Amicul Tinerimei, 1904. 


Nu e om 


Are ochi, nas, mâni şi gură, 
Dinţi, urechi. E 'n tot la fel 
Cu a omului făptură 
Dar nu-i om de fel. 
Neascultare, gălăgie, 
Ori prostii, n'am pomenit: 
Nu e om! Dar ce să fie? 
E prea lesne de ghicit: 
Uite colo, lângă uşă 
P'un butuc gătit cu flori, 
O drăguță de păpuşă 
Cu obrajii rumeori. 

N. Ţinc, Rev. Copiilor 

Sânt olar voios. 

Eu lucrez frumos. 

Pământul de-i bun, 

Binişor l'adun 

Şi în parmă-l pun. 

ÎI tot rotunjesc. 

Încet îl scobesc 

Şi mi-l netezesc 

Din el fac: 

Un cianac 

C'un capac; 

O oliţă 

C'o tortiţă 

Şi farfurii 

Pentru copii. 
Sevasta Dimitriu 


Paştele ne vin 


S'au topit nămeţii. 
Veseli ies băeții 
După ghiocei, 
După fluturei 

În luncă, vâlcele, 
Numai floricele! 


Blânde-s cele zile. 
Mândre ies copile. 
De strâng clopoței; 
De strâng brebenei. 
Printre rămurele, 
Numai păsărele! 


Cântă păsări lin, 
Paştele ne vin 
Aducând cununi 
La copiii buni, 
Roşioare ouă, 
Şi hăinuţe nouă. 
I. I. Onu 

Secerătorii 


Soarele mândru 
A răsărit; 

Şi toată lumea 
S'a 'nveselit. 


Pe vechea cale 
Noi să cântăm; 
Şi cătră vale 


Să ne lăsăm. 


Sus ciocârlia 


Sboară voios; 
Secerătorul 
Seceră jos. 
Fr. Dame 
(Trad. de D. Zamfirescu) 
Muzica în colecţia S. Dimitriu 
Jandarmii! 


Unii 
Prin codri, pe munte, 
Ostaşi noi de frunte, 
Marş grabnic uşor! 
Marş vesel, cu toții; 
Să prindem şi hoţii 
Şi gazdele lor. 


Alţii 
(Cei ce privesc) 
Prin codri, pe munte, 
Ostaşii de frunte, 
Se duc dela noi, 
Să lupte cu toţii; 
Dă, Doamne, cu toţii 
Să vie 'napoi. 
După V. Alecsandri 


! De cântat într'un joc improvizat, cu elevi împărţiţi în două grupe. 


DI 
di 
op] 


Bibl 


ioteca Judeţeană „loan N. Roman” Constanţa 


9 


In grădină 


Unul 
Haideţi în grădină, 
Să ne rătăcim 
Şi eu buni prieteni 
Să ne întâlnim. 


Altul 
N'ai frică 'n grădină 
De te-i rătăci, 
Printre flori îndată, 
Eu te voiu găsi. 
După V. Alecsandri 


Îndoituri 


Ţin în mână un pătrat 

De hârtie, de lucrat. 

Ce frumos e colorat! 

Şi ce bine e tăiat! 

Două feţe dânsul are 

Şi nici una nu-i mai marc; 

Patru colţuri cam ţepoase; 

Patru margini cam tăioase, 

Din mai multe 'ndoituri 

Vor ieşi mândre figuri. 

Azi o cruce, un Cocoş; 

Mâne, pentru târg, un coş. 

Dar eu multe mai vorbesc! 

Hai mai bine să 'ndoese. 
Sevasta Dimitriu, Conducătoare 


Fetiţa şi grăunţele 


Cu cofiţa de grăunțe, 
Copiliţa 'n zori, 
Iese 'n curte şi începe: 
„Puii mamei puişori!” 
Şi apoi să vezi minune, 
Cum aleargă să s'adune: 
Din grădină 
Din stupină, 

Cotârleţe, 
Din ungheţe, 
Dela şură. 
Bătătură. 
Ici găina îngrijată 
Colo gâsca pieptănată 
Și cu rața talpă lată; 
Şi porumbii cât colea 
Parc'ar vrea şi ei ceva. 
Şi copila le aruncă 
Grăuncioare, să-i hrănească, 
Ca pe toţi să-i mulțumească. 
Şi pe urmă stă, zâmbeşte 
Şi din gură le grăieşte: 
„Aţi mâncat? V'aţi săturat? 
Mergeţi acum la ouat!” 
lar cocoşul. 
Voinieosul, 
Par'c'ar vrea să-i mulțumească, 
Bate din aripi şi strigă: 
„Cucurigu! Să trăiască”! 
Abeced. Gh. Boeriu şi Codrea, Făgăraş 


Rândunica 


Unde sbori tu, rândunică? 
Spune-mi, dragă păsărică 
Unde sbori neîncetat? 
- Sbor s'aduc ce-mi mai lipseşte: 
Şi am mult de adunat 
Până când încet va creşte 

Cuibuşorul, 

Rotunjorul, 
Să stea 'ntr'însul puişorul. 
Eu tot sbor şi tot muncesc 
Pentru puiul ce-l doresc! 

După Ioniță Bădescu, 1870 


Omul şi păsărica 
Omul treera grăunţe. 
Păsărică îl văzu 
Şi sbură sfios spre dânsul. 

ÎI privi şi începu: 
„Omule, tu ai grăunţe 
Cu grămada 'n şura ta. 
Dă-mi vre-o câteva şi mie 
Căci mă omoară iarna grea.” 
- Păsărică, zise omul 
Vin, culege ce găseşti, 
Dar apoi la primăvară 
Tu cu lucru, să-mi plăteşti. 
Când omizile 'n grădină 
Vin de rod la pomi şi flori. 
Tu să sbori din creangă 'n creangă, 
Să le strângi, să le omori. 
Astfel zise treerătorul; 
Păsărica se 'nvoi: 
Ei îi dete grăuncioare, 
Ea omizile-i stârpi. 
Z. Boiu 


Furnica 


Tu, furnică, 
Mititică, 
Până unde te grăbeşti? 
Ce mai vrei? Ce plănueşti? 
- Daţi-mi pace, să muncesc! 
Eu acuma mă grăbesc, 
Să mai duc o bucăţică 
De nutreţ în casa-mi mică, 
Ca să am cu ce trăi 
Când omătul va sosi 
Şi casa-mi va înveli. 
După Joniță Bădescu, 1870 


Cloşca 


Cot, cot, cot, 
Cot, cot, cot, 

Fac şi eu ce pot, 
Cot, co, dac, 
Cot, co, dac, 
Puii se'mi împac! 

Ciugulesc, 

Mâ sbârlesc, 

Şi mi-i chem mereu 
Că nu-i las 

Nici un pas 

Fără mine eu. 


Clonc, clonc, clonc, 
Clonc, clonc, clonc, 
Puii mamei, pui, 
Mi-i tot chem 

Că mi-i tem 

Cât nu pot să spui! 


Cot, cot, cot, 
Cot, cot, cot, 
Puişorii mei, 
Mi-i păzesc 
Şi-i hrănesc 
Că sânt mititei. 


Şi le-adun 

Ce-i mai bun, 

Şi seara le spun 
Cot, co, dac 

Cot, co, dac 
Basme, să-i împac. 


Clonc, clonc, clonc 
Clonc, clonc, clonc, 


Şi-i adorm aşa, încălziți 


Și păziți 
Sub aripa mea. 


Marş 


Fie şcoala mică, 
Cu tavanul jos, 
Fără duşumele — 
Noi mergem voios. 


So 

Elena Farago 
Muzica: Colecţia. S. Dimitriu 

Fie, hăt, departe, 

Și drumul glodos, 

Fie chiar ger mare. — 
Noi mergem voios. 


Doamna noastră-i bună, 
Are glas duios; 
Ea ne dă unelte; — 
Noi lucrăm voios. 
S. Dimitriu, Conducătoare 


«Marşul» se cântă după melodia : Fie zi cu soare. Strofa a treia se 
poate înlocui - potrivit prilejului variat - cu câte una din strofele următoare: 


Versuri ocazionale 
pe melodia „/ie zi cu soare” 


Astăzi la examen, 
Oameni şi femei 
Vin, ca să asculte 
Pe ai, lor mititei! 


Doamna azi ne duce 
Înrtr'un câmp de flori, 
Să le strângem toate 
Pentru sărbători! 


Doamna povesteşte 
Prea frumos poveşti. 
Când începe dânsa, 
Tot mai mult doreşti. 


Doamna azi ne 'nvaţă 
Cum să ne purtăm 
Pe părinţi şi oameni 
Cum să-i respectăm. 
Sevasta Dimitriu 


“o 
d 

Lăptarul 


Cling, cling, cling ....] 
S'aud clopoțeii — 
Cling, cling, cling....! 
lată căluşeii. 


E lăptarul nostru 
Care s'a oprit 

Şi a turnat în oală, 
Luptele plătit. 


Drag îmi e lăptarul, 
Dragi mi-s clopoței 
Dar mai dragi ca dânşii 
Îmi sunt căluşeii! 


Cubul şi banca 
(Formă populară) 


Banca 


Cubule, cubuţule, 
Cubule, drăguţule, 
Cât ai să mai cazi pe jos, 
Ca un piciu năbădăios? 
Mă loveşti, 
Mă, striveşti 
Şi cam des mă zăpăceşti. 
Stai aşa! 
Nu mişca! 
Că'n curând te voiu schimba! 


Cubul 


Banca mea, 

Nu fii rea! 

Că nu este vina încă. 
Copilaşi 
Drăgălaşi 
Mă sucesc, 

Mă 'nvârtesc 

Și mereu mă potrivesc 

Ba fac pat 

De culcat, 

Ba un scaun; ba tren fac — 
Şi eu trebuie să tac. 
Bancă dragă, ai răbdare, 
Că răbdarea-i lucru mare! 
Sevasta Dimitriu, Conducătoare 


Jocul cu mingea 


Svârl cu mingea în perete; 

Sare iar în mâna mea. 

Mingea 'ncoace, mingea 'ncolo: 
Ce frumos mă joc cu ea! 


Ştii tu să te joci cu mingea? 
Greu ţi-e până te deprinzi! 
Ia-o, bate-o în părete 

Ş'apoi iar în mâini s'o prinzi! 


Şi-o tot svârli şi 'n mâini iar vine, 
Până când ţi se urăște; 

Atunci mingea cea sglobie 
Într'un colţ se odihneşte. 


Plugarul 


Boii s'opintesc în jug, 
Făcând brazdele c'un plug. 
lar plugarul stă la coarne. 
Brazdă-adâncă să răstoarne. 


Dânsul ară ziua toată. 
Iar când ţarina-i arată 
El din poala prinsă'n brâu 
Seamănă porumb şi grâu. 


Grâul iese, grâul creşte 
Şi plugarul îl pliveşte, 
Vara-l seceră din şes. 

Şi din snopi tot boabe ies. 


Tot aşa lucrând mereu 

Cu, credinţa 'n Dumnezeu, 
El trăeşte să muncească, 
Şi munceşte, să trăiască. 

Cubul şi copilul 


Când pe bancă-mi cazi, 
Eu mor de necaz 

Că eşti sgomotos 
Cubul meu lemnos. 


Ca să nu cazi jos 

Şi să-mi stai frumos. 
Din ochi te 'ndreptez 
Şi uşor te-aşez. 


lata-am isprăvit 
Şi am construit 
Mândră, casa mea! 
Şi-mi vine a cânta: 


Se cântă: 


„Stai bine, cubule, 
Aşa drăguţule, 
Casa mi-o ţine 
Să mă joc bine. 


lar lângă casă 
Voiu pune-o masă 
Pe ca voiu scrie 
Cu bucurie. 

La la la la. 


Aceste două strofe se cântă pe melodia «Rigoleto». Vezi colecţia S. 


Dimitriu. 

Corpul omenase 


Eii stau pe loc şi gândesc mereu, 
Ce minunat e corpul meu! 
Deasupra stă capul bărbăteşte 

Şi într'ânsul mintea locueşte. 
Mintea e doamnă; ce zice ea 

'Iot corpul trebue să vrea. 

Picioarele umblă ca şi două roate 
Şi poartă membrele mele toate. 
Mâinele apoi cum ştiu s'asculte! 
Cum mişcă, cum fac atât de multe! 
Limba, ea gustă şi dulci şi amare, 


Şi-mi spune ce-i bun sau rău de mâncare. 


Nasul miroasă ce-i de miros 

De-i priincios sau stricăcios. 
Ochii ca două lumânări, 
Mi-arată lumea cât e de mare, 
Cât e de mare şi de frumoasă, 
Cât e de dulce şi de voioasa! 
Urechile aud şi rele şi bune 

Şi toate apoi minţii grăbesc a spune. 
Ea ţine ce e bun; iar ce e rău 
Alungă afară din capul meu. 

O, minte dragă, cât voiu trăi 

Tu peste corpu-mi doamnă vei fi. 


Z. Boiu 


Zi cu soare 


Soarele lucind răsare — 
Raze calde el trimete 
Pe pădure, pe ogoare 

Şi 'n grădinile 'nflorite. 


Raza joacă şi pe vale; 
Apa ei frumos sclipeşte; 
Şi mergând în lunga cale, 
De căldură se 'ncălzeşte. 


Iar copilul ce pândeşte? 
Ca să simtă apă caldă 

Şi să se arunce'n scaldă 
Pe când soarele luceşte. 


Zorelele 
Fetelor, veniţi încoace, 
Să vă spun o întâmplare: 


Ieri ieşisem în grădină 
Să văz ce mai face-o floare. 

Gând colo, floarea-i închisă! 
Însă ieri era deschisă. 

Eu mă mir, alerg la mama 

Şi o 'ntreb la repezeală: 
„Ce-i cu floarea? Şi ea doarme? 
Ori, fiindcă-i umezeală, 
Vrea s'aştepte răsăritul, 

Cu lumina şi 'ncălzitul?” 
Mama-mi zise: „Prosticico, 
Încă nu ştii că-i o floare, 
Care fuge de 'ntunerec 

Şi 'nviază numa'n soare? 

Se deschide, nu te teme; 
Îns'acum e prea de vreme”. 
Ştiţi c'aşa e? Am pândit 
Pân'ce soarele-a ieşit. 
Floarea 'ncet mi s'a deschis; 
Par'că se trezia din vis. 


Zugravul 


O văcuţă albă, 

Şi cu ochi blajini 
S'a oprit odată 

La un gard cu spini. 
Câinii 'ncep să latre; 
Dar al lor stăpân 
Flueră şi strigă; 
Câinii muţi rămân. 
„Ce văcuţă mândră! 
Am s'o zugrăvesc, 
Pentruca şi 'n ramă 
Să pot s'o privesc”. 
Domnul Grigorescu 
Repede-a văpsit; 

Şi ades priveşte 
Chipul nimerit. 


In grădină 


În grădina! În grădină 
In grădină toţi să vină! 


So 

1. Tu apuci o stropitoare 
Şi uzi fiecare floare, 

2. Tu de pomişori grijeşti; 
Rădăcina le-o stropeşti. 

3. Trandafirul se îndoaie 
De atâta vânt şi ploaie: 
Cine-l leagă de araci? 
Staţi pe loc, copii de draci. 
Aţi venit prea mulți! Să vie 
Numai unul care ştie. 

4. Doi-trei caută prin strat 
Firele ce s'au uscat. 

5. Voi de sapă v'apucaţi 
Şi colo în fund, săpaţi. 

6. Tu, fetiţo, ai să treci 
Să greblezi tot din poteci. 

7. Câţi mai sunteţi, răspândiţi, 
Pe omide urmăriţi 
Şi în groapă le 'ngropaţi. 
Nici una să n'o scăpaţi. 

8. lar cu roaba de gunoi 
Vine Niţul după noi! 


Iarba 


Ce frumos răsare iarba! 
Ieri era subțire 'n spic. 
Era rară. Era mică. 
Par'că nu era nimic. 


A plouat şi a fost soare. 

Și grădina s'a schimbat. 
Creşte iarba! Tot pământul 
Cu verdeață s'a 'mbrăcat. 


Să nu calci prin ta, copile! 
Că-i păcat. Şi bietul miel 
O aşteaptă să mai crească, 
Să se sature şi el. 

Sămânţa 


lată un grăunte mic. 
Mic, mic, mic, ca un pitic! 


Dar grădina ne învaţă 
Că în el e multă vieaţă. 


În pământ îl îngropăm 
Şi vieaţa-i deşteptăm. 


In pământ rădăcini are: 
Din pământ afar'răsare. 


Mereu creşte, înverzeşte, 
Infloreşte şi rodeşte. 


Iar noi stăm şi îl privim 
Și cu el ne veselim. 


Şi-ţi dorim, pitic grăunte, 
Să te 'nalți chiar cât un munte! 
După /. Maxim şi I. Bădilescu, 1868 


lepuraşul 


Iepurele 'n iarbă verde 

Stă culcat. De-abia se vade. 
Dar tresare; 

Į se pare 

Că aude păisind, 

Un duşman spre el venind, 
- Vânătorul, vai de mine! 
Zice iepurele 'n sine. 

- lepuraşe, o tuleşte 

În tufiş, de te piteşte! 

lata tras cocoşu 'm sus 

Şi la ochi puşca şi-a pus. 
Dragă iepuraş, nu sta; 

Fugi, fugi, fugi; nu te 'ncurca! 
lepuraşul, bietul, fuge 

Şi prin spini, prin buturuge, 
Prin ciulini, prin mărăcini, 

Fuge fără de calțuni! 
Iepuraşul a scăpat 
Şi 'n pădure a intrat. 
Eu mă bucur că scăpaşi: 
Bravo, bravo, iepuraş! 
I. C. Maxim şi I. Bădilescu, 1868 

Nicuşor nedumerit 
(După Octave Auberi) 


Dela mămiţa. Nicuşor 

Un cinci parale-a dobândit; 
Și ce să facă-acum cu el, 

O zi întreagă s'a gândit. 


Să cumpere o jucărie? 

Cu cinci parale nu găseşte, 
Ș'atâtea jucării el are!... 
Că alta nici nu-i trebueşte. 


Cu cinci parale ar lua, 

Şi de pe drum, zaharicale; 
Bomboane însă are el, 

Mai bune ca de cinci parale. 


În colţul stradei, un uncheaş 
Cu mâna 'ntinsă, biet, cerşia, 
Să-i dau lui dară cinci parale 
Un sfert de pâine, ca să-şi iea! 


Mama 


Mama pruncul şi-a scăldat 
Cu 'ngrijire 1-a 'mbrăcat 

Și s'a dus apoi să-l culce. 
Tot cântându-i ca glas dulce: 
„Nani, nani, copilaş, 

Dragul mamei îngeraş; 
Nani, nani, puişor, 

Tu al mamei scump odor. 

Biserica 


În biserică intrăm, 
Rugăciuni să înălțăm 
Cătră bunul Dumnezeu 
Să ne apare de rău. 


Patria mea 


Țara mea-i ţară frumoasă; 
Dintre ţări cea mai aleasă, 
Cu câmpii verzi şi mănoase 
Şi isvoare răcoroase: 
Când te uiţi în lumea marc, 
Împrejur, în depărtare, 
Cât cu ochii vei vedea 
Nu vezi ţară ca a mea. 
Abecedar Gh. Boeriu şi Codrea, Făgăraş 


Tatăl din cer 


Din cer de departe, 
Unde's îngeraşii, 
Dumnezeu se uită 
La toţi copilaşii. 


El ziua şi noaptea, 
Ca un bun părinte, 
Cu drag le ascultă 
Ruga lor ferbinte. 


El e bunul Tată, 
Lui copiii-l plac 
Şi de ei nu-şi uită, 
Dacă rău nu fac. 
Abecedar Barbu Constantinescu, 1874 


Mama şi copilul 


- „Copile, spune-mi de ce oare, 

Cu dragoste aşa de mare 

lubeşti pe măiculiţa ta?” 

Iar copilaşul cu ochi vii 
Răspunde: — „Ce fel, tu nu şti? 
Ea mă ajută, mă 'ngrijeşte, 

De tot ce-i rău ea mă păzeşte. 
Când sânt bolnav, stă lângă mine; 
Mă caută până mă fac bine. 

— De-aceea, pentru maica mea, 
Eu port în pieptul meu, colea, 

O dragoste aşa fierbinte, 

În cât s'o spuiu nu am cuvinte”. 


Abecedar Nicolaescu şi Gr. Teodosiu, 1910 


Drumul la şcoală 


Când văd ieşind pe hornuri fumul, 
Şi-i frig, şi ninge, atunci drumul 
De-acas| pân' la şcoală-i lung; 

Şi pare că nu mai ajung. 


Dar cui e drag să 'nveţe carte, 
Nu-i pare nici un drum departe; 
Să fie frig, ori timp frumos, 
La şcoală merge bucuros. 
Abecedar Nicolaescu şi Teodosiu 


Hai la şcoală 


M'am sculat de dimineaţă 
M'am spălat, m'am îmbrăcat 
Şi din suflet m'am rugat. 
Să-mi dea Dumnezeu vieaţă, 
Sănătate şi noroc! 


Eu sânt copilaş de şcoală, 
Mult şi multe-am de 'nvăţat. 
Leneş nu-s, nici răsfăţat. 
Însă mintea mi-e cam goală: 
Hai la şcoală, nu la joc! 
Muzica în colecţia de cântece S. Dimitriu 

Vrabia la fereastră 


Cine bate'n geam: tic! tic! 
Un vrabete foarte mic 
Ciripeşte: „Mult mi-e frig! 
Ia deschideţi-mi un pic; 
De mâncare n'am nimic! 
Nici măcar un mic covrig. 
Ci deschideţi ca eu, zău, 
N'am să vă fac nici un rău 
Şi făcură cum ceru. 

La căldură îi plăcu; 

Vesel şi cuminte fu 
Pân'ce viscolul trecu; 

Dai când soarele-apăru, 
Să mai rabde nu putu. 

Pe fereastra cea deschisă. 
Tişt! cu aripa întinsă! 


|? 


Mieluşelul 


Un mieluşel alb ca zăpada, 
S'a dus să pască pe câmpie. 
Cutreierând toată livada 
Nu-şi afla loc de bucurie. 
Hop! Hop! tot sări el 

Prin şanţuri, sprintenel. 
Dar colo'n vale, la isvor. 
S'a lovit rău la un picior. 
De-atunci n'a mai sărit 

Și umblă mult mai liniştit. 


Neastâmpăratul 


Din cracă 'n cracă 'ncetişor 
Se urcă iute lonel, 

El a zărit un cuibuşor 
Şi-ar vrea să afle ce-i în el. 


Se urcă şi din ochi nu-l perde 
Spre cuib se 'ntinde curios; 
Trosc! a sunat o cracă verde, 
Și buf! el cade până jos. 

Munca şi hrana 


„În sudoarea feţii 
Tuvei câştiga 
Pâinea pentru hrană”. 
— Cine-a zis aşa? 
Şi de-atunci cuvântul 
A rămas aşa: 
Cine nu lucrează 
N'ăre ce mânca! 
Carte de Cetire Înv. asociaţi 


Vânătorul 


lepuraşi, fugiți acum! 
Hai la crâng, nu staţi în drum 
Vânătorul dacă vine, 
N'are să vă fie bine. 
Pitulaţi-vă curând, 
Vin copoii toţi lătrând, 
Vă iau urma şi v'alungă: 
Hai fugiţi, să nu v'ajungă! 
Vânătorul rău apoi 
Puşca 'ntinde drept în voi, 
Glonţul vâjăe şi sboară 
Vă ajunge şi omoară! 

Carte de Cetire /onescu Gion 


Ceasul 


Tic-tac, tic-tac 

Bate ceasul ne'ncetat! 
„Copile, mi-te scoală 
Că-i vremea de 'nvăţat”. 


Tic-tac, tic-tac 

Spune ceasul ne'ncetat: 
„Vremea trece iute, 
Tocmai cum eu bat”. 


Tic-tac, tic-tac, 
Bate ceasul ne'ncetat: 
„Cine perde vremea 
Nu e bun băiat!” 
Un învăţător 

Satul meu 


În satul meu nu sunt palate 
Măreţe, cum sunt la oraş 
Ci doar căsuțe 'ncunjurate 
Drăgălaş 
De flori şi de livezi bogate. 
Şi totuşi, eu, 
În satul meu, 
Lângă căminul părintesc, 
În tihna lui vreau să trăesc, 
Muncind ogorul bătrânesc, 
Cu sărguinţă şi cu spor. 
Şi 'n satul meu vreau să şi mor. 
Biblioteca Pedag. şi Liter. No. 1, 1903. 


Vine tata 


„Uite tata! tata vine, 

La căruţă cu doi zmei”. 

Nicu-i sare înainte. 

„Iată, eu am fost cuminte, 

Te rog, tată, să mă iei 

Cu căruţa şi pe mine!” 

Tata caii a oprit, 

Băeţelul s'a suit, 

S'acum mână 'ncet, frumos, 

Mulţumit şi bucuros. 

Ce nu face un părinte 

Pentru-un copilaş cuminte! 
Biblioteca Pedag. şi Liter. No. 1909. 


Cântecul ciobanului 


Mână fără frică, 
Turmă frumuşică, 
Că eu te-oiu păzi, 
Bine te-oiu hrăni 
Prin poeni frumoase; 
Şi te-oiu adapă, 
Turmuliţa mea, 

La limpezi isvoare 

Frumos şoptitoare; 
lar dacă cumva 
Lupi ar cuteza 

La tine să vie, 

Ca să te sfâşie, 
Să nu-ţi fie frică, 
Turmă frumuşică, 
Că eu voiu sări 
Şi-i voiu huidui 
Şi-apoi câinii mei 
Vor griji de ei. 


Ciobanul fără grijă 


Pusei cojocul la un loc; 
Mă culcaiu pe lângă foc. 
Mă sculai. 

Mă nchinai. 

Mă uitai la târlioară, 

Nu văzui cap de mioară. 
Apucai pe drum la vale 
Mă 'ntâlnii c'un lup în cale. 
— Lupule, ciobanule, 
Mi-ai văzut mioarele? 
— Le-am văzut: 

Şi le-am păscut. 

Pe de vale 's mațe goale; 
La fântâni tot căpățîni, 
Pe costițe's tot cornitțe, 
Pe vârful eu schelele 
Le-am lăsat şi pieile! 


Fluturul 


Fluturaşule uşor' 

Eată că te-am prins din sbor, 
ŞI te ţin în mâna mea. 

De ce cauţi a scăpa? 


Crede-mă nu-ţi fac nimica 

Dar mi-eşti drag, şi-mi este frică, 
Că vânt rece te-a lovi, 

Şi viaţa-ţi va răpi. 

Astfel cântă, astfel spune, 
Un copil, cu minți nebune. 
Şi în mână ţine strâns, 
Fluturelui ce 1-a prins. 


Aştepta vântul sa stee, 
Vroia drumul ca se-i dee. 
Dar când vântul a 'ncetat, 
Cu ce jale n'a aflat, 


Că era sburlanic, rău, 
Micul, protejatul său. 
Cu-aşa dragoste 'ngrijit, 
Fluturul tot a murit. 


Copilul şi rândunelele 


M. Poni 


Copilul: Unde plecaţi voi, dragi rânduitele? 
Rândunelele: În ţările calde! 
Copilul: Pe unde sunt ele? 
Rândunelele: Treci dealuri şi câmpuri şi marea în sbor 
Până ce-ajungi la hotarele lor! 
Copilul: Şi nu pierdeţi drumul? 
Rândunelele: Nu! Nici odată! 
Căci Domnul din ceruri tot drumul ne-arată. 
Copilul: Ce bine-i de voi! — O, 


Doamne, priveşte 


La mine, şi 'n cale-mi mă călăuzeşte; 

Să nu greşesc calea, ce duce la bine. 

Nădejdea mea toată e, Doamne, la Tine! 
Abecedar, B. Constantinescu, 1874 


Copilul haimana 


Mititelule, ascultă: 
Ce tot umbli-aşa ştrengar, 
De faci oamenilor pozne, 
Și părinţilor amar ? 


Vezi, mai bine mergi, la şcoala 
De copii mici, ea să 'nveţi, 
Lucruri bune şi frumoase 

Cum se cade 'ntre băeţi. 


Micul meu, ascultă, bine: 
Dacă nu te-i îndrepta, 
Toată lumea îţi va zice, 
Că eşti mare haimana! 
S. G. Neamţu, Rev. Grădina de copii No. 9, 1901 


Mama mea 


Cu zîmbete mă mângâia, 
Şi seri întregi îmi povestia 
Tot sărutându-mă cu foc — 

Mama mea. 
De Dumnezeu când pomenia, 
Ca să mă 'nchin mă îndemna 
Şi se 'nchina şi ea cu foc — 

Mama mea. 
Ori unde-aşi fi, ori cum voiu fi 
Pe tine vecinic te-oiu iubi 
Căci te slăvesc şi te doresc, 

Mama mea. 

Maria Minciu. Conducătoare 
Rev. Grădina de copii No. 9, 1907 


Păsărica din cuib 


— Albă păsărică, 
Ce stai singurică 
Lângă cuibul tău? 
Nu-i ziua senină? 
Sau nu curge lină 
Apa la pârău? 


— Colo 'n depărtare 
O pasăre mare 
Se 'nalţă mereu. 
Ghiara o lungeşte, 
Ochiul îl ținteşte 
Tot spre cuibul meu! 
V. Alecsandri 

Soldatul 


Pe soare şi pe ploaie 
Aşi merge tot la rând 
Şi 'n duşmani, la răsboaic, 
M'aşi repezi cântând: 
Sună dobele sună, 
Soldaţi cu voie bună, 
Hai toţi, într'un noroc, 
Să ne-aruncăm în foc! 
V. Aecsandri 
Din Florin şi Florica 


Hoţii de mere 


Într'o zi pe înserate 
Alexandru şi Mihai 
Au plecat să fure mere 
Dela badea Neculai. 


Dar deodată, iese luna! 
lar ei paşii-şi domolesc: 
Mihail atuncea strigă: 
Iată ochiu Dumnezeiesc. 


Dacă nimeni nu-i de faţă, 
Când noi mere vom fura, 
Ochiul Domnului ne vede; 
Domnul se va supăra. 


Şi cuminţi se 'ntorc acasă 
Ruşinaţi de gândul lor 
Pe când luna se ascunde 
Binişor după un nor. 
S. Dimitriu, Conducătoare 


Murgul 


Mergi la deal mai iutişor, 
Viteazul meu murguşor! 
Nu te teme de furtună, 
Nici de tunet, când răsună; 
Nici când grindina loveşte, 

Nici de fulger, când trăsneşte. 
lată, dealul am urcat 

Şi furtuna a'ncetat. 

Stai un pic de te răsuflă, 

Că-ţi văz pieptul cum se umflă! 
Ia dă-mi ochii, să ţi-l frec 
Şi-apoi codrul să mi-l trec. 


Lupoaica şi mieii 


— Feţi, feţi cucueti, 
Uşa mamei descuicţi 
Că v'aduce: 

Lapte 'n ţâţe, 
Frunză'n buze, 
Mălăiaş în călcăiaş. 
Drob de sare 

Pe spinare. 


Bieţii mieluşei credeau, 
Uşa 'ndată descuiau; 

Şi lupoaica, cum intra, 
Toată turma o mânca. 


Pisica şi şoarecii 


Şoricei, ricei. 
Copilaşii mei, 
Descuiaţi uşcioara 
Pentru mămuşoara; 
Că v'aduce vouă 
Merinzele nouă: 
Caşcaval d'ăl fript 
În protap înfipt; 
Fagure de miere 
Prinsă pe picere; 
Cocenei de poame 
Pentru cui i-e foame. — 


Bieţii şoricei credeau, 
Uşa 'n dată deschideau; 


V. Alecsandri 


G. Baronzi 

Și pisica, cum intră, 
Din ochi focuri fulgeră. 
Dând năvală 'n şoricei 
Îi mânca, ca vai 'de ei! 
G. Baronzi 


Gaia şi puii 


— Pui, pui, puişori, 
Eşiţi din mărăciori 
Și lăsaţi la dracul frica; 
Că v'aduce mămulica: 
Mură 'n gură, 
Pastă 'n creastă, 
Turtişoare 'n aripioare, 

Porumbel 
D'ăl bălanel, 

Meişor 
D'ăl gălbeior. 
Bieţii puişori credeau 
Şi din mărăcini ieşiau 
Flămânziţi şi însetaţi: 
De trei zile nemâncaţi. 
Gaia, cum mi ţi-i vedea, 
Pe ei mi se repezia 
Îi mânca, îi scormonia. 
Nici un puiu nu rămânea. 

G. Baronzi 


Surdul şi găina 


Un surd tâlhar odată, 

În drumul său mergând, 
Zări într'o poiată 

Nişte găini şezând. 


El şterse o găină, 

Şi repede ieşi; 

Cu ea, ţinând-o 'n mână, 
Spre casă o tuli. 


Găina 'n gura mare 
Țipa neîncetat. 

Iar el, din întâmplare, 
La dânsa s'a uitat. 

Văzând gura-i căscată 
I-a zis: „Pân'voiu scăpa 
Fii tu gură-căscată, 
Dar numai nu muşca!” 


Credea că vrea să-l muşte; 
Dar ea a tot strigat. 
Vecinii buni săriră 
Și hoţul fu legat! 
După G. Nicoleanul 
Foaia p. minte, 1847, p. 319 


Ce face Ionel 


Ionel care dormia 
Pân'aproape de amiazi, 
Când bat zorile în geam 
Singur se deşteaptă azi. 


Dă cu apă pe obraji; 
Soarbe ceaşca de cafea; 
Şi, cu lecţia în gând, 
Către şcoală 'ncet o iea. 


Iar când clopotu-a sunat 

El din bancă — ascultă dus 
Şi se mişcă doar atunci 
Când ridică deştu'n sus. 


Şi el ştie tot! Şi doar 
Seara cu vre-o doi trei pici, 
După ce şi-a scris tăblița, 
Joacă 'n bile sau arşici. 
George Gregorian 


Puiul şi Cuţul 
Puiul e copil cuminte; 
Are patru anişori; 


Dar aşa, micuţ cum este, 
El tot dă la cerşetori. 

Mamiţichii totdeauna 

El îi cere ca s'ajute 

Pe copii, pe moşi, pe babe, 
Şi pisicile pierdute. 


Într'o zi, văzând pe strada 

Un căţel flămând, golan, 

Puiul zice: — Mamă dragă, 

Cuţul, plânge, dă-i un ban! 
Victor Eftimiu 
Revista Copiilor 


Doi băeiţi la cireşi 


Doi băieţi se suie pe un cireş înalt, 

Unul mai pe poale, mai pe vârf celalt. 

Căci pe vârf cireaşă mai coaptă era, 

Şi 'ntâiului zise, cel din urmă aşa: 

— „Sui mai sus, măi vere; că-s cireşe coapte!” 
— „Ba nu, el răspunse, mie 'mi plac necoapte! 
Că mi am nici teamă, nici mă necăjesc, 

Că nu am nici teamă, nici mă necăjesc, 

Ci culeg de-aproape, şi destul găsesc.” 

Cellalt se tot soie, făr'a se gândi, 

Că-i creanga subțire, şi că va trosni. 

Astfel sărmănelul de sus a picat 

În cât multă vreme, a tot plâns în pat. 


G. N. Nichitachi, 1869 


Pâne cu unt 


Sta copilul spre icoană 

Cu smerenie-aţintit. 
Mamă-sa-l învată-a spune 
„Tatăl nostru” desluşit. 

— Zi Năică: „Tatăl nostru”! 
„Tatăl nostru” el grăeşte. 

„Care eşti în ceruri” 

Mama mai departe i-1 dosteşte: 
Dar când fu la 

„Dă-ne nouă pânea cea de totdeauna”, 
Să opri din spus, copilul, 
Mişcând buzele într'una. 

— Ei ce faci, Naică dragă? 
De ce stai? ce tot şopteşti? 
Spume cum te'nvață mama.... 
Şi mai tare să vorbeşti! 
— Vezi că, mamă, nu-mi prea vine, 
Numai pâne să tot cer, 
Oare numai pâne are, 
Tatăl nostru cel din cer? 
Sunt sătul de pâine goală, 
Să-1 rugăm dar maica mea, 
Să-mi dea pâine 'n toată ziua, 
Dar şi-un pic de unt să dea. 
M. Mihăilescu 


Zefirul 


Eu sunt zefirul lui 
Carele-acuma viu. 
Iarna aripele-mi stau; 
Căci iarna putere n'au; 
Dar când primăvara văd, 
În tot locul mă reped, 
Împăratul din palat, 
Muncitorul dela sat, 
Doamnele dela oraşe 
Țărăncuţe drăgălaşe: 
Toţi şi toate mă doresc 
Faţa să le-o răcoresc. 
Abec. V. Petri, 1886, Sibiu 


Dumnezeu prea puternic 


Floarea mică, care creşte 
Printre erburi şi 'nfloreşte, 
Pomii mândri din grădină 

Cu frumuseţea lor deplină, — 
Nu-s făptura omului. 

Ci-s făptura Domnului. 
Codrul vesel în verdeață. 
Munţii încoronați de ceaţă; 
Apa. 'n râuri curgătoare 
Printre flori mirositoare; 
Cerul chiar şi tot pământul; 
Le-a făcut Dumnezeu sfântul, 

Domnul cel nebizuit, 
Prea puternic şi mărit. 
Abec. V. Petri, 1886, Sibiu 


Dumnezeu pretutindenea de faţă 


Unde raza luminează, 
Unde noaptea 'nfiorează; 
Unde floarea se refaţă; 
Unde bradul se 'nalță; 
Unde vântul lin adie 
Sau turbează 'n vijelie; 
În căsuţa luminoasă, 
În cămara 'ntunecoasă — 
Pretutindenea-i de faţă 
Domnul, care dă viaţă. 
Nu vă temeţi de nevoi: 
Dumnezeu este cu noi. 
Abec. V. Petri, 1886, Sibiu 


Copilul şi cucul 


Să mai merg şi azi la şcoală? 

Ba eu nu, că şcoala-i boală. 

„Aici strig, mă veselesc; 

Sar, alerg, mă tăvălesc; 

Iar în şcoală sunt silit 

Să stau smirna 'ncremenit”. 

Aşa zise odinioară 

Un prunc cu mintea uşoară. 

Şi vru cartea s'o arunce 

Şi de joc să se apuce. — 

Dar un cuc ce-l auzi. 

Fără veste îi vorbi: 

„Măi băiete, fii cuminte, 

Mai gândeşte şi înainte! 

Şi eu când am fost mai mic, 

N'am voit să 'nvăţ nimic! 

Acum alta, nu ştiu — zeu — 

De cât „cucu” strig mereu. 

Deci la şcoală mergi curând. 

De joc este timp oricând. 
Abecedarul V. Petri, 1886, Sibiu 

Mama şi fiul 


I 
„Spune-mi, mamă-adevărat: 
Pentru ce-ti e fiul drag”? 
Eară mama îmi vorbi: 
„Tu nici atâta nu ştii! 
ÎI iubesc, că mă ascultă; 
Nu întinde vorbă multă; 
Cât e ziua e voios, 
Niciodată mânios; 
Ear când somnul i se frânge, 
Mă sărută şi mă strânge. 
Nime'n lume nu-i ca el 
Drăgălaşi şi frumuşel! 


II 
„Spune-mi fiule, degrabă: 
Pentru ce ţi-e mama dragă”? 
Eară fiul aşa vorbi: 
„Tu nici atâta nu ştii? 
Pentru că ma ţine'n braţe, 
Mă îmbracă, mă încalţă; 
Mă nutreşte cu 'ngrijire; 
Mă desmeardă cu iubire 
Ear de zac bolnav în pat, 
Lângă, mine-i ne'ncetat, 
Privighează zi şi noapte, 
Şi mă 'mbie cu de toate. 
Nime'n lume nu-i ca ea, 
Nu e mamă ca a mea! 

Abecedarul V. Petri, 1886, Sibiu 


Mieluşelul 


Pe o coastă ridicată 

Se resfaţă-un mieluşel; 
Care acum întăiaş dată 
Fu mânat la câmp şi el. 
Fuge'n deal şi fuge'n vale, 
Fuge, sare tot mereu, 

Nu se mai opreşte'n cale, 

Nici în deal, nici în pârău. 

„Măi copile, tu n'ai stare”, 

Zise oaia din pârău; 

Lasă-te de alergare, 

Că tu-ți faci astăzi vr'un rău”. 

Însă mielul fără teamă, 

Hop în vale! Hop în deal! 

Peste petri mai cu seamă, 

Până'n urmă dă de mal; 

Căci aproape de cărare 

Este o peatră în răzor; 

Peste dânsa mielul sare, 

Ah! şi-şi frânge un picior. 

Geme-acum fără 'ncetare, 

Mama geme lângă dâns; 

Fi-ţi copii, cu cumpătare! 

Râsul se preface 'n plâns. 
Abecedar V. Petri, 1886, Sibiu 


Călărețul 


Face-m'aş un călăreț, 

De-aş avea un cal sumeţ, 

Apoi scări de 'ncălecat, 

Un frâu bun de îndreptat, 

Şi o şea de pele moale, 

Pinteni de lovit în foale, 

Spadă lată de tăiat, 

Şi pistoale de 'mpuşcat, 

Iar în cap un coif uşor, 

Și o lance la picior. 

Dacă toate le-aş avea, 

Şi-ar cere ţara mea, 

Eu m'aşi bate cu mândrie 

Pentru scumpa mea moşie. 
Abecedar V. Petri, 1886, Sibiu 


Cocoșul 
Printre alte pasări multe, 
La un om erau în curte 


Doi frumoşi, mândri cucoşi 
Mai multe negri de cât roş. 

Ș'amândoi cum se 'ntâlniau 
Se băteau pân' osteneau. 
Într'o zi din lupta lor 
Eşi unu 'nvingător 
Ș'apoi mândru, îngâmfat 
Sus pe-o şură s'a urcat 

Şi cânta 

De răsuna. 
Un vultur de sus îl vede, 
Şi la el mi se repede, 
Şi rui-l ia ş-l duce'n sus. 
Şi s'a dus şi s'a tot dus. 


Când la ceva isbutim, 
Prea mult să nu ne mândrim. 
I. Onu 


Cocoşelul 


Cântă cocoşelul 

Dis de dimineaţă: 

— „Scoală-te, copile! 
Spală-te pe față". — 


Cocoşelul nostru 
Srtigă'n gura mare: 
— „Vremea e copile, 
Pentru închinare". — 
Abecedar Borgovan 


Cântec de leagăn 


Hai, odor, hai, păsărică, 
Dormi şi adormi fără de frică, 
Să te alinte 
Moş cuminte 
Şi să-ţi cânte 'ncetinel: 
Mugur, mugur, mugurel... 


Îngeri viu tiptil, alene 

Să te mângâe pe gene 
Și îți, leagăn 
Dulce leagăn 

Trupuşorul tău de crin 
Ca să dormi frumos şi lin. 


Ce tresari? Nu-i nime, nime... 
Linişte-i şi 'ntunecime, 
Doar zefirul 
Musafirul 
Cel şăgalnic şi pribeag 
A trecut pe lângă prag. 


Şi-a trimes o gâză mică 
Să-ţi aduc'o scrisorică 
Și să-ți spună 
Noapte bună, 
Că şi el, sătul de drum, 
Merge să se culce-acum. 
S. O. Iosif, Luceafărul, 1907, Sibiu 


Rugăminte 


Mai ia-mă 'n poală, mamă dragă, 
Că-i noapte-acum de tot, 

Și-aşa-i de lung şi larg iatacul — 
Mi-e somn de 'nu mai pot. 


Să-mi cânţi şi cântecul de-aseară, 

Să-mi spui şi basme-apoi 

Cu smei, să ne sbârlim iar, mamă, 
De frică, amândoi. 


Şi când mi s'or închide ochii 
Uşor tu să mă pui 
În pat, cum faci când stând plecată 
Zici: puiul mamei, pui! 
Carmen-Sylva 


Călărețul 


Călare pe băț 
Gheorghiţă săria 
Şi'n mână strângea 
Căluţul de hăţ. — 
„Hi, calule, hi! 

Gheorghiţă nebun 
Ca vântul mergea 

Şi bice trăgea 

În calu-i de-alun, 
„Hop, Hop! la galop! 
Hop, hop. 


Dar vrând pe din dos 
Ş'un pienten să-i dea, 
De băț se'ncurcă 
Și buf căzu Jos! — 
Buf ca un burduf”! 
Buf, Buf! 
Abecedar Borgovan 


Curățenia 


Nicuşor vine la şcoală 
Totdeauna mai 'nainte; 
De aceea toți copii 

Zic că Nicul e cuminte. 


Se scoală de dimineaţă: 
Se spală bine pe față 

Şi prin urechi, peste tot, 
Şi manele până 'n cot. 


Îşi spală şi gâtu 'udată; 
Gura bine şi-o clăteşte; 
De aceea niciodată 

Nicul nu se 'mbolnăveste. 


Curăţă şi pe sub unghii 
Şi cu foarfece le tac, 

Ca nu cumva pela şcoală 
Să primească vr'o bătaie. 


Hainele frumos le 'mbracă 
După ce le curăţeşte; 

Şi cu ghetele se 'ncalţă 
După ce le văcsueşte. 

Însă dacă este vară, 
Nicul pleacă şi descult; 
Dar picioarele le spală, 
Ca să fie tot drăguţ. 


Când vremea de şcoalăi vine 
Ghiozdanul şi-l şterge bine. 
Cărţile în el le-aşează 

Și de loc nu le 'ntinează. 


Când la şcoală el porneşte 
Toată lumea îl priveşte 
Cât de bine e spălat 

Şi cât este de curat. 


Când Domnul învăţător 
A văzut pe Nicuşor 
Cătră toți 1-a lăudat: 
„Nicu e băiat curat”. 


Dacă vreţi să fiți iubiţi. 
De'nvăţător şi părinţi 
Și, ca Nicu, Lăudaţi, — 
Fiţi ca Nicu de curaţi! 
Pr. Constantin N. Popescu 


Ciocârlia 


Lie, ciocârlie, 

Ce ţi-a venit ţie, 

Să cânţi pe câmpie? 
— Mie mi-a venit 
De anul trecut, 

Ca să sbor în vânt. 
Cuibul l-am făcut 
Supt brazdă de plug; 
Plugarii au venit; 

Şi ei n'au ştiut, 
Plugul l-au pornit 
Cuibu-au răvăşit, 
Puii mi-au murit. 
Şi-mi veni în gând, 
Ca să sbor în vânt, 
Să caz la pământ 

Şi să mor curând. 
Colecţia Gr. Tocilescu 


Glumeţ 
(Popular) 


Scoală, Petre şi fă foc! 
— Nu pot, mamă că sânt şchiop, 
Scoală, Petre, la mâncare! 
— Daţi-mi lingura cea mare. 
După Æ. Pieot 


Cenuşăreasa 


Sânt fată mică, 
La toţi supusă. 
Slujesc de frică, 
La ce sânt pusă. 


Sora-mi nu ştie 
Treburi de casă; 
Grijile mie 

Ea mi le lasă. 


Sânt nevăzută. 
În colţ mi-i locul 
Tac ca o mută, 
Şi-aprind focul. 
După Joan Văcărescu 


Piţigoiul 


Voi ce puneţi prinzători, 
Şi-l prindeţi adeseori 
Slobod iarăşi să-l lăsaţi, 
Daţi-i iar livezi şi soare; 
Căci el sufere 'n prinsoare: 
Slobod iarăşi să-l lăsați! 


De moşi 


Bunica a dat pentru morți, 
A dat cofiţe şi ulcele 

Pline cu vin şi pe la torți 
Cu floricele. 


Şi-a dat şi vase, „ca la Moşi” 
De-au căpătat şi nepoţeii 
Și, Doamne, tare's bucuroşi 
Mititeii. 
I. Onu 


La masă 


Lângă masă, la mâncare, 
Şezi pe loc cu-astâmpărare! 
Prea ferbinte nu mânca, 
Câte mult nu îmbuca! 
Sub masă nu te pleca; 
Împrejur nu căuta! 
Şi să fii, după putinţă, 
Tot cu bună cuviinţă. 
N. Ileremievici Dubău, Viena 1907 
Abecedarul $coalelor poporale austriace 


Inseamnă-ţi 


Înainte de culcat, 
Fie lucrul tău gătat: 
Lucrul tău de azi pe mâine 
A-I lăsă nu este bine. 
Totdeauna sara-ţi spune 
Umilita rugăciune! 
Mulţumind lui Dumnezeu 
Pentru ajutorul său. 
Abecedarul N. /eremieviciDubău 


Albina 


Mica mea albină 
Cine te-a vestit, 
Că au înflorit 
Flori mirositoare, 
Prin grădini, pe câmp 
Pe vale, pe dâmb? 
— Domnul cel ceresc, 
Pe care-l măresc. 
Abecedar N. leremieviciDubău 

Fluturele 


— Fluture neastâmpărat, 
Este bine 
Că sglobiu ai tot sburat, 
Lampa de-ai înconjurat? 
Ea pe tine 
Te-a momit cu al ei foc, 
Şi de cap ţi-a dat pe loc. 
Aripioarele pudrate 
Ţi-ai pârlit; 
Pentru ce, neastâmpărate, 
Iţi plac lămpi înflăcărate? 
— M'am Jucat! 
Mircea C. Demetrescu, Liga literară 1893 


Buna cuviinţă 


Ascultă, copile: Eşti destui de mare 

Şi trebue în lume să ştii a te purta. — 

De intri în vre-o casă, mai lasă, a-ta, sburdarc; 
Opreşte la la uşă; gândeşte-a saluta. 


Uşa u'o deschide; întâiu ciocăneşte 
Și dacă-ţi dă voe, atuncea porneşte. 
De-ai intrat în casă, capul desveleşte 
Prea frumos salută; zi ce trebueşte. 


“Bună ziua” spune sau o „bună sară” 

Când vei plecă însă să le repeţi iară; 

Și de ceri vr'un lucru, nu zi: „dă-mi” ca prostul 

„Mă rog”, fi cuminte, ca să nu-ţi strici rostul. 
Sevasta Dimitriu 


Mama 


Cea. mai frumoasă vorbă 'n lume, 
Cel mai plăcut, mai dulce nume 
E marnă! 
Sub soare nu-i nici un cuvânt 
Atât de dulce şi de sfânt 
Ca mamă! 
Carmen Sylva 

La bisericuţă 


Bam! Bam! 
Bam! Bam! 
Țing! Dingă-ding! 
Țing! Dingă-ding! 


Auziţi! Clopotul sună 

Şi pe credincioşi adună, 

La bisericuţă, sus, 

Mulţi din oameni s'au şi dus. 


Şi pe drum se duc mereu; 
Hai şi noi, să ne grăbim 
Prin căutări să prea mărim, 
Pe prea bunul Dumnezeu! 
Coatu Cernea 


Paştete în sat 


Azi în sat, 
Parcă-i ziua mai frumoasă 
Şi şoseaua mai voioasă, 
Am plecat acum cu toţii, 
Și bunicii şi nepoţii, 

La altar, la închinat! 


Bucuroşi 
Ne-am întors, apoi acasă, 
Şi ne-am pus cu toţi la masă. 
Apoi mult ne-am veselit 
Şi la masă am ciocnit 
Ouă roşii! 
Rădulescu Niger 


Micii ostaşi 


Ha, ha, ha! Veniti, vedeţi: 
Are mama doi băieţi. 
Ce soldaţi voinici sunt ei, 
Dragii mamei mititei! 

Unul opt, cellalt cinci ani. 

Pare'ar fi curat „Curcani”! 

Au chipiul de căprar, 

Îndoit dintr'un ziar: 

Puşcă mică şi-un mic tun 

Le aduse ,.Moş Crăciun” 

Iar cu boabe de năut 

Gloanţe bune şi-au făcut. 

Toba lor, la mers, pe drum, 

E-a tingire: bum, bum, bum? 

Ce drăguţi sunt ca ostaşi! 

De-ar fi mari!... Vedea-mi-i-aşi!... 
Teodor Castrişanu 


Casa părintească 


Dragă-mi este; că-i zidită 
Călduroasă; şi-i gătită 
Cu podele țărănești; 

Tot să stai şi s'o priveşti! 
Împrejur e grădiniţă. 

Iar în fund ne creşte viţă. 
Mama umblă pe cărare 
Şi ne rupe câte-o floare, 
Când e zi de sărbătoare! 
Ori şi unde m'ar chema, 
Eu aiurea n'aş pleca! 


Cântec 


A venit un lup din crâng. 
Şi-alerga prin sat, să fure 
Şi să ducă în pădure 
Pe copiii care plâng. 


Şi-a venit la noi, la poartă, 
Şi-am eşit eu c'o nucă: 

„Lup flâmând cu trei cojoace, 
Hai la maica, să te joace. 

Eu chiemam pe lup încoace, 
El fugia 'ncotro vedea. 

Ieri, pe drum, un om sărac 
Întreba pela vecine: 

„Poartă-se copiii bine? 

Dacă nu, să-i vâr în sac!” 
Şi-am eşit eu şi i-am spus: 
„Puiul meu e bun şi tace, 

Nu ţi-l dau şi du-te 'n pace! 
Eşti sărac, dar n'am ce-ţi face! 
Du-te, du-te”. Şi s'a dus. 


Şi-a venit un negustor 

Plin de bani, cu vâlvă mare, 
Cumpăra copii pe care 

Nu-i iubeşte mama lor. 

Şi-a venit la noi, la poartă, 
Şi-am eşit şi l-am certat: 
„N'ai nici tu, nici împăratul 
Bani se-mi cumpere băiatul! 
Pleacă 'n sat, că-i mare satul 
Pleacă, pleacă!” Şi-a plecat. 


Sunt Român 


Eu sânt Român. 

Român rămân 

Pe văi, pe munte şi pe plaiu; 
Aşa zic ei, 
Părinţii mei 

ZIC Şi eu cu dulce graiu: 


Român voiu fi 
Cât voiu trăi! 


Cântec pentru îmbrăcat 


Cine" gata mai nainte 
Creşte mare şi cuminte; 
Cine şade ne'mbrăcat 
O să fie ruşinat. 


Vin căţeii 
Şi purceii 


G. Coşbuc 


I. Gh. Neamţu 

Și pisoii, mari şi mici 
Ca să rază 
De cei leneşi pe-aici. 


Oile 


Vai, săraca oaie blândă, 
Cum s'aţin lupii la pândă. 

Bîr, oiţă, bir! 
Să te 'nşele, să te-apuce,; 
Să te rupă, să te'mbuce 

Bîr, oiță, bîr! 
Bucălae, vai de tine! 
Trag pe lume-ades ruşine. 

Bîr, oiţă, bir! 
Chiar de nu scapi să fi smulsă, 
Tot eşti tunsă şi eşti smulsă. 

Bîr, oiţă, bîr! 

V. Alecsandri (Din lonPăpuşarul) 


Șoarecii 


Unde-i mâţa să ne vadă, 
Să ne vadă, să nu creadă? 
Biz-z-z-z-z! 
Mâţa-i dusă de acasă; 
Şoarecii joacă pe masă 
Biz-z-z-z! 
Unde-i mâţa, să ne vadă 
Cum am luat casa'n pradă 
Biz-z-z-z! 
Mâţa-i dusă din cămară; 
Noi suntem stăpâni în ţară 
Biz-z-z-z! 
V. Alecsandri (Din Ion Păpuşarul) 


Pisica la oglindă 
(Fabulă) 


Intr'o vreme oarecare 
O pisică a găsit 
Un cloţan. Din întâmplare, 

Alergând în fuga mare, 

La oglindă s'a oprit 

În oglindă, ei îi pare 

Că cloţanu-i mult mai mare 
De cât cel ce l-a găsit. 

Ea atuncea sprinten sare 

În oglindă să-l apuce; 

Dar cloţanul şi mai tare 

Sare; şi pe-aici 'ncolo se duce 


Tu, învaţă 

O povaţă: 

Ce-i în mână 

Nu-i minciună. 
După N. 1. Şerbescu 
Calend. român 1867, Buc. 


Clopoţelul” 
1 
(La intrare) 
O bancă: Clopotul la şcoală sună 
Corul clasei: Clopotul! Clopotul! 
Banca: Copilaşii se adună. 
Corul clasei: Clopotul! Clopotul! 


|? 


„Mamă dragă, dă mai iute 
„Puiul mamii, du-te, du-te 


Eki 


2 
(La recraţie) 


Clopotul ne chiamă iară. 
Hai, copii, cu toți afară! 
Haideţi fără de zăbavă, 

Să mai facem, vre-o isprăvi! 


? Să se cânte după o melodie uşoară inventată de maestră. Să se cânte când No. 1, când No. 2, când No. 3, 
4 ori 5. Câte-odată, spre finea anului, şi întreagă. Orul clasei repetă refrenul după fiecare vers. Banca 
variază, fireşte. Cântă când o bancă, când alta. 

3 
(după recraţie) 


Clopotul de clasă sună. 
Doamna noastră iar ne-adună. 
Doamna noastră iar ne chiamă, 
Să lucrăm ceva de samă. 


4 
(după recraţie, viarantă) 


Clopotul de clasă sună. 
Doamna noastră iar ne-adună. 
Haideţi! câte doi şi două 
Bine ne mai sade nouă! 


5 
(La sfârşitul clasei). 


Ha! Ha! Ha! El sună iară! 
Măi băieți! Acum afară! 
Şi apoi o fugă-acasă 

La măicuţa şi la masă! 

La măicuţa şi la masă! 


Cel dintâiu 


Astă-zi m'am sculat de vreme, 
Mama-mi zise: „Nn te teme! 
Astă-zi nu ajungi târziu”. 

— „Ea vreau cel dintâiu sa fiu”. 
Şi pornesc ca un nebun; 
Par'c'aş fi un glonţ de tun. 

De pe frunte-mi curg sudori; 
Mă simt ud la subţiori. 

Dar alerg, c'aşa vreau eu: 
Par'c'aş fi un puiu de smeu. 
Iată şcoala! Eu deschid. 

Și portita iar o 'mchid 

Și la uşă mă 'ndeşesc 

Şi prin geam la bănci privesc 
„Brava, neică! Nimeni nu-i! 
Astăzi eu sânt cel dintâiu! 

Toaca 


Toc! Toc! Toca! Toca Toc! 
Toaca bate toca, toc. 

Şi bunica se grăbeşte, 

La biserică pornește, 

Toc! Toc! Toca! Toca! Toc! 


Toc! Toc! Toca! Toca! Toc! 
Şi bunica nu stă 'n loc. 

Ea 'ntâlneşte şi-o mătuşe; 
Intră 'n curte, intră 'n uşe. 
Toc! Toc! Toca! Toca! Toc! 


Toc! Toc! Toca! Toca! Toc! 
Ea se 'nchină cu mult foc 

Ea se roagă pentru mine 

Ca să-mi meargă numai bine. 
Toc! Toc! Toca! Toca! Toc! 


Copăcelul şi copilul 


Copăcelul clin grădină 

Zice către un copil: 

„Băiţele, vu tipul, 

Ca să-mi rupi crengile mele? 
Băcţele! Băeţele!” 

Băețelul se opreşte: 

„Numai una vreau să rup 
Pentru o ţurcă şi un băț! 

Vreau şi turca s'o învăţ!” 
Copăcelul iar Vorbeşte: 
„Creanga mea, când va fi mare, 
Va da umbră pe cărare: 

Umbra mea pe toţi umbreşte! 
Creanga mea s'o legăna, 
Fructele s'or scutura: 

Toată lumea va mânca! 

Fu cuminte, darg băiat, 
Caută-ţi vre-un lemn uscat.” — 
Lemnul lesne s'a găsit. 


3 Aici se pronunță mai rar şi tot mai încet, pierzându-se treptat, ultimul toc se pronunță prelungit. 

Copilaşu-i mulțămit, 
Copăcelu-i fericit! 


După furtună 


Azi dimineaţă m'am sculat, 
M'am închinat, mam îmbrăcat 
Şi în grădină am ieşit. 

M'am speriat: Trântit, ciuntit 
Zăcea acuma pe pământ 
Copacul dărâmat de vânt. 


El ne da umbră; iar noi stam 
Supt frunza lui şi ascultam 
Ce povestia bunica mea 

De când era copilă ea. 
Bunica mea s'a întristat 

Şi-a zis cu glasul sugrumat: 
„A fost bătrân şi-a murit 

Ca omul care-a 'mbătrâniti”. 


Fetiţa maichii 


Mamă dragă, pleci la târg? 
„Plec. — Şi mie ce-mi aduci? — 
Ii-aduc, maică, o rochiţă, 

Pălărie şi papuci”. — 

Dar cercel? — „Când vei fi mare, 
Vei avea şi un cercel. 

Tu nu vezi că eşti prea mică, 

Şi că eşti un gândăcel?” — 

Dacă zici că nu sânt mare, 

Mai aştept. Dar un colan 

De mărgele — „Draga maichii, 
Să mai treacă înc'un an!” — 
Bine, treacă. Dar oglindă 

Nu se poate? — „Cer să vezi? 
Să te vezi că eşti sbârlită? 

Îţi spun eu, şi tu să crezi!” 
Atunci, măcar turtă dulce! — 
„Turtă dulce, să 'ndulceşti 

Gura care-o dai măicuţii? 

Vezi, aşa o nimereşti! 

Şi papuci, şi turtă dulce, 
Pălărie şi rochiţă! 

Dar cu ce plăteşti, drăcoaico?” 
Le plătesc cu o guriţă. 


Iepurele 


Un iepure se pitulase 
În iarba 'naltă şi mâncase 
În linişte, cât a pofiit. 
La masă nimeni n'a venit. 


Acum s'aude însă un lătrat. 

E foarte aproape; şi-i de speriat! 
Hop! sare iepurele 'n sus 

Şi repede pe-aici 'ncolo s'a dus. 


Bnnicul meu zicea că după masă 

E bun un somn. De ce nu-l lasă 

Şi pe săracul iepure sfios 

Să doarmă, când el e aşa de somne. 


Duminica 


Toate fetele-au plecat 
La biserica din sat; 
După ele şi băeţii; 
Toţi cu pasul măsurat. 


Lângă rude şi părinți 

Stau cuminţi, ca nişte sfinți, 
Iară preotul zâmbeşte, 
Când îi vede-aşa cuminţi. 


Aici nu mai sunt ştrengari! 
Se închină; fac cruci mari, 
Bat mătănii; şi ascultă 

Ca şi oamenii cei mari. 


Din cer Domnul i-a zărit 
Şi-i ascultă mulțumit; 
Sfinţi şi îngeri, toţi ascultă 
Un popor aşa smerit. 

Păsărică 


Păsărică mică 

Cu chipul frumos, 

Cu pene gălbuie 

Cu glasul duios — 

Păsărică mică. 

Iute sburătoare, 

Cine te îndeamnă 

În a ta sburare, 

Să tot ocoleşti 

Puii care-i creşti; 

Să le aduci mâncare 

Spre îndestulare? 

Dumnezeu te duce 

Dumnezeu te aduce 

La cuibul cu pui, 

La puii gălbui! 
După 1. C. Maxim şi I. Bădilescu 


Copilul către părinţi 


Buni, părinţi, voi cu iubire 

De-a mea creştere 'ngrijiți. 

Pentru a mea fericire -$ 
Tot ce-aveți cu drag jertfiți. 

Azi sunt mic, azi n'am putere. 
Truda so v'o răsplătesc 

Dar spre-a voastră mângăere 

Eu învăţ şi mă silesc. 


lar apoi când voiu fi mare 
Şi la minte luminat, 
Spre a voastră uşurare 
Voiu lucra neîncetat. 
Abecedar Gh. Boeriu şi Codrea, Făgăraş 


De Moşi 


Bunica a dat pentru morți. 
A dat cofiţe şi ulcele 

Pline cu vin şi pe la torți 
Cu floricele. 


Şi-a dat şi vase, „ca-la Moşi” 
De-au căpătat şi nepoţeii 
Și, Doamne, tare-s bucuroşi 
Mititei. 
I. Onu 


Imn de mulţumire 


Azi cu toţii ne unim 

Şi cu toţii mulţumim 
Celor ce cu bunătate 
Ne învaţă despre toate. 


Glasul nostru-l ridicăm, 
Fericire le urăm, 

Și mult bine, şi mult spor. 
Dela bunul Creator. 


Să trăiască cât doresc! 
Să 'mplinească ce voesc! 
Şi din veselia lor 
Să dea şi copiilor! 
Ortansa Sevola, Conducătoare 


Salutare 


Oameni buni, bine-aţi venit! 
Noi pe voi mult v'am dorit 
În această sală mare, 

La a noastră sărbătoare! 


Astăzi voi veţi auzi 
Minunate poezii, 

Şi ce cântece-am cântat 
Veţi vedea şi ce am lucrat. 

Oameni buni, ori ce ar fi, 
Noi mereu ne vom sili, 
Ca şi de aci 'nainte 

Să fim harnici şi cuminte! 


De anul nou 


Prea iubiții mei părinți! 
Eu nu am alte dorinţi; 
De cât să fiți sănătoşi, 
Veseli şi tot bucuroşi; 
Să ajungeţi ce doriți, 
Pre mine să mă iubiţi. 


Abec. N. Ieremievici-Dubău, Viena, 1907 


Felicitare de ziua numelui tatălui 


Tată dragă, ce-aşi putea, 
Să-ţi doresc de ziua ta? 
Cum să-ţi arăt dragostea 
Ce-o am către Dumneata? 
Nu pot altfel de cât uite: 
Rog pe bunul Dumnezeu 
Să-ţi dea zile multe, multe 
Şi noroc mereu, mereu: 
Sănătate, 

Bucurie, 

Fericire 

Bogăţie. 

Pace şi puteri depline, 

Să mă poţi creşte pe mine 
Ca să pot cum se cuvine, 
Să- fac şi eu numai bine! 


La anul nou 


Tată, mamă, astăzi viu 
Cu o mână de orez, 

Să vă samăn; şi mulți ani 
Sănătate vă urez. 


I. Gh. Neamţu 

Eu am să fiu silitor; 

Şi cuminte aşi vrea să fiu; 
Dar nu pot aşa, mereu... 
Şi de ce? nici eu nu ştiu. 


Pe mămica o ascult; 

Dar, când sunt cu alţi copii, 
Nu ştiu cum mă iau cu ei 
Și fac multe nebunii. 


Dar de-acuma nu mai vreau 
Să vă supăr cu nimic, 
Și vă rog să mă iertaţi, 
Căci, vedeţi, sunt încă mic! 
G. Coşbuc 


Un copil la ziua tatălui său 


La mulţi ani, iubite tată! 

Îţi doresc cu drag şi eu: 
Multe zile fericite 

Să-ţi dea bunul Dumnezeu! 


Sănătos să fii într'una! 
De necaz, de griji ferit. 
Şi 'ntre noi, în ori ce vreme, 
Să te simţi tot mulţumit. 
Carte de Cetire Jonescu-Gion, 1901 


Urare sătenilor 


Anul nou de azi cu bine! 
Dumnezeu într'ajutor! 
Tot cu zile mai senine 
Fie şi pe viitor! 


Bucurie, sănătate 
Tuturora vă urăm! 
Spor la vite, la bucate, 
Să dea cerul, ne rugăm. 


Oi, vaci, cai, boi, mii şi sute! 
Câmpul verde, tot lucrat 

De livezi, păşuni plăcute 
Şi de rod îmbielşugat! 


Anul nou de azi cu bine! 
Domnul fie 'ntr'ajutor! 
Satele de bine pline 
La mulţi ani în viitor! 
C. Aristia. Rev. Înv. Satelor, 1844 


Urare către o binefăcătoare 


Pentru atâta bunătate 
Ce arăţi către popor, 
Iată şi urarea noastră 
Pornită din sân iubitor. 


Dă-ne voie cu iubire, 

Și noi să te salutăm 

Şi din buze inocente 

Cu toţi astfel să-ţi urăm. 


„Un trai plin de fericire, 
Mulţi ani dulci fără nevoi 
Sănătate, mulţumire 

lată ce-ţi urăm noi”. 


„Flori frumoase aurite 
Să răsară 'n drumul tău 
Multe zile fericite 
Să-ţi dea bunul Dumnezeu” 
Lumina pentru toţi, an III 


Recitată de copilaşii soc. p. învăţătura popopului român către d-na 
Alina Styrbei 

